Erika Murray-Theron (*1 Oktober 1941, Greytown) is ’n Afrikaanse skrywer wat onder andere die ATKV-prys vir goeie gewilde prosa met haar skryfwerk verower het. Erika Isabel Murray is op 1 Oktober 1941 op Greytown in Natal gebore. Haar pa was skoolhoof, Afrikaansonderwyser en ’n toegewyde gemeenskapsmens en taalmens, wat uit die aard van sy werk dikwels verhuis. By hom leer sy ’n fyn aanvoeling vir en belangstelling in taal aan. Sy is op skool in onder andere Colenso Laerskool en matrikuleer in 1958 aan die Hoërskool Glencoe. Daarna studeer sy verder aan die Universiteit van Stellenbosch. Hier behaal sy die B.A.-graad met hoofvakke Afrikaans-Nederlands en sielkunde en die B.A. Honneurs-graad in sielkunde, albei met lof. In haar studentejare dien sy in die redaksie van Die Matie en is ook lid van D.J. Opperman se Letterkundige Laboratorium. Sy begin werk in Pretoria as vakkundige beampte by die Departement van Arbeid en aanvaar daarna ’n betrekking as lektor in die Departement van Sielkunde by die Universiteit van Suid-Afrika. Intussen behaal sy ’n diploma in Spesiale Onderwys aan die Universiteit van Pretoria en ook ’n B.A. Honneurs-graad in Afrikaans-Nederlands aan die Universiteit van Suid-Afrika.


Zulfah Otto-Sallies is ’n rolprentregisseur en jeugboekskrywer van Kaapstad. Sy is veral bekend vir haar jeugverhaal “Diekie van die Bo-Kaap”. Zulfah Otto-Sallies is op 28 Mei 1961 in Port Elizabeth gebore, maar trek op ouderdom vyf na die Bo-Kaap waar sy groot word en skoolgaan. Haar vader, die bouer Moegammad Yusuf Otto, is lid van die Kaapse Maleier-koorraad en die Rangers-singkoor. In 1978 matrikuleer sy aan die Hoërskool Vista Senior Sekondêr in die Bo-Kaap, waarna sy verder studeer in Maatskaplike Werk aan die Universiteit van die Wes-Kaap. Vanaf die ouderdom van dertien skryf sy Afrikaanse woorde op maat van bekende wysies vir haar pa se koor, omdat twee nuwe liedjies (’n massakoorlied en ’n solo) elke jaar vir die koorwedstryd geskryf moet word. Hulle wen saam-saam baie pryse. Hierdie passie vir woorde en musiek lei tot die skryf van ’n musiekspel wanneer sy in 1990 deur haar man se jongste suster gevra word om haar te help met ’n skoolprojek.


Die 67ste jaarlikse Cannes-rolprentfees is van 14-25 Mei 2014 gehou. Die Nieu-Seelandse regisseur Jane Campion was die voorsitter van die jurie vir die hoofkompetisie. Die Franse akteur Lambert Wilson was die aanbieder van die opening- en die afsluitingseremonie. Altesaam 47 rolprente en kortfilms is vertoon. Die Turkse rolprent Winter Sleep, met Nuri Bilge Ceylan as regisseur, het die Palme d'Or gewen. Die fees is geopen met Olivier Dahan se Grace of Monaco, met Nicole Kidman in die rol van Grace Kelly. Dit is buite kompetisie vertoon. Die afsluitingsfliek was die gerestoureerde 4K-weergawe van Sergio Leone se western van 1964, A Fistful of Dollars. "Cannes Film Festival". Cannes (in Japannees). Geargiveer vanaf die oorspronklike op 6 Mei 2020. Besoek op 12 Desember 2013. "Jane Campion to preside over Cannes Film Festival jury". BBC News (in Engels). Geargiveer vanaf die oorspronklike op 8 Januarie 2020. Besoek op 7 Januarie 2014. "Lambert Wilson Tapped To Emcee Cannes Film Festival". Variety (in Engels). Geargiveer vanaf die oorspronklike op 2 Desember 2019. Besoek op 4 April 2014.


Barbeque Downs is 'n klein voorstad digby Kyalami, noord van Johannesburg, Suid-Afrika. Die pleknaam kom van 'n voormalige draai en toeskouerplek op die Kyalami-renbaan, waar die motorsporttoeskouers altyd 'n lekker braaivleis gehou het teen sononder op resiesdae. "Subplek Barbeque Downs". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Boerak (Arabies: البُراق, al-Burāq, "weerlig") is in die Islamitiese mitologie ’n ros van die hemel wat profete vervoer het. Hy is die bekendste daarvoor dat hy Mohammed op sy Nagreis van Mekka na Jerusalem vervoer het en daarna na die hemel. In kunswerke van die Nabye Ooste en Persië word Boerak amper altyd met ’n menslike gesig uitgebeeld. Geen hadit of vroeë Islamitiese verwysings dui egter daarop dat hy ’n menslike gesig gehad het nie. Dit kom moontlik van die verkeerde vertaling van Arabiese tekste in Persies waar die ros beskryf word as "’n wese met ’n pragtige gesig". Volgens die Islamitiese geloof kon Boerak so ver spring as wat hy kon sien. Die Nagreis het volgens Moslems in die 7de eeu plaasgevind, 10 jaar nadat Mohammed ’n profeet geword het. Mohammed was in die Al-Masdjid al-Haram toe Gabriël met Boerak aan hom verskyn. Mohammed het op die ros na die "Verre Moskee" gereis – daar word geglo dit is die Masdjid al-Aqsa in Jerusalem.


Gerbrechta Sophia (Gebrechtje of Breggie) van Biljon (gebore Smit, distrik Cradock, Kaapkolonie, 4 November 1829 – datum en plek onbekend) was een van die eerste lidmate van die Gereformeerde Kerk en die laaste skoonmoeder van dié kerkverband se eerste predikant, ds. Dirk Postma. Breggie Smit se vader was Jacobus Petrus Erasmus Smit, gebore op 26 Januarie 1800 op die plaas Brakrivier, distrik Cradock, en oorlede op 30 November 1848. Uit sy eerste huwelik, met Martha Gerbrechta Sophia de Klerk, gebore op 3 Mei 1810, is vyf kinders gebore, van wie Breggie die oudste was. Breggie Smit was getroud met Willem Johannes van Biljon, gebore op 17 Maart 1825 op of by Cradock. Breggie en Willem van Biljon se jongste kind, Johanna (1854–1901), is op 20 Desember 1869 op 14-jarige leeftyd in die eg verbind met die 51-jarige ds. Dirk Postma, wat toe maar twee maande en 17 dae vir die vierde keer ’n wewenaar was. Deur haar jongste kind se huwelik was Breggie die ouma van drie predikantsvroue en een predikant: Brechtje van Rooy, gebore op 26 Maart 1871, was die eggenote van ds.


Roelf Britz (*1906– † onbekend) was ’n Afrikaanse skrywer van romans oor veral die lewens van mynwerkers. Roelf Britz is in 1906 in Petrusburg gebore as een van veertien kinders. Hy word groot in die Petrusbrug distrik en verhuis dan op twaalfjarige ouderdom na Bultfontein in die Vrystaat, waar hy matrikuleer. Na skool begin hy by ’n prokureur op Bultfontein werk. Nadat hy tien jaar op Bultfontein deurgebring het, verhuis hy saam met sy ouers na Brandfort. Vir sestien maande slaag hy nie daarin om werk te kry nie, selfs nie toe hy feitlik elke naweek Bloemfontein toe gaan om ook daar te probeer werk vind nie. Uit moedeloosheid gaan hy dan na die Rand toe, waar hy in 1929 in die Witwatersrandse goudmyne begin werk. Later word hy ’n mynkaptein. Hy is getroud en woon in Krugersdorp. Sy werk by die myn inspireer hom om tydens sy etensure te begin skryf. Mammon se afgronde en Goudkoors is romans oor mynwerkers, terwyl Die lokstem van verleiding die euwel van dobbel op windhonde en renperde beskryf. Werke uit sy pen sluit in: Dekker, G. Afrikaanse Literatuurgeskiedenis.


Willaway is 'n klein voorstad in die noorde van Johannesburg, Suid-Afrika. "Subplek Willaway". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Hottentots-Holland is die naam van 'n streek in die suidweste van die Wes-Kaap. Die naam van die gebied is een van die oudste Europese name in Suid-Afrika. Teenswoordig staan die kern van die kontrei bekend as Helderberg. Hottentots-Holland lê oos en suid van die Eersterivier, noord van Valsbaai en wes van die Palmietrivier. Die volgende dorpe is in die gebied geleë: Macassar, Strand, Lwandle, Raithby, Somerset-Wes, Gordonsbaai, Sir Lowryspas en Grabouw sowel as die strandoorde Bettysbaai, Pringlebaai, Rooi-Els en Kleinmond. Ook is daar bekende plase soos Meerlust en Vergelegen. In die bergopvanggebied bekend as die Hottentots-Hollandberge is die Steenbrasdam, Bo-Steenbrasdam, Kogelbergdam, Nuwebergdam, Rockviewdam, Arieskraaldam en die Rooilanddam. Die streeksnaam Hottentots-Holand is reeds sedert 6 Junie 1657 in gebruik toe drie vryburgers op die vrugbare gebied by die Eersterivier en die Lourensrivier afgekom het. Hier het die vryburgers 'n 500 Khoikhoi ontmoet wat die gebied as hul vaderland bestempel het. Die enigste vaderland wat die vryburgers geken het, was Holland. Dus was dit die “Hottentotte se Holland”.


Optogenetika (van Grieks optikós, d.i. sigbaar, waargenome) is 'n biologiese tegniek wat lig aanwend om selle in lewende weefsel, tipies neurone wat geneties gemodifiseer word om uitdrukking te gee aan ligsensitiewe ioonkanale, te beheer. Dit is 'n metode van neuromodulasie wat in neurowetenskap gebruik word, wat optiese en genetiese tegnieke kombineer om die aktiwiteite van indiwiduele neurone in vivo te moniteer en beheer — selfs in vrylik bewegende diere — en wat hierdie gemanupuleerde effekte deurlopend kan registreer. Die sleutelreagente van optogenetika is ligsensitiewe proteïene. Neuronale beheer word bewerkstellig deur die gebruik van optogenetiese aktuatore soos kanaalrhodopsien (ligsensitiewe ioonkanale), halorhodopsien (ioonpomp) en mikrobiese oftewel archaerhodopsien, terwyl die optiese waarneming van neuronale aktiwiteit deur optogenetiese sensore vir kalsium (GCaMP), vesikulêre vrystelling (sinaptopHluorien), neurosenders (GluSnFRs), of membraanspanning (ASAP1) gefasiliteer word. Beheer en effekbepaling is beperk tot die geneties gedefinieerde neurone, en word ruimtelik-temporaal deur lig bewerkstellig. Dit word uitgevoer deur geen-ekspressie van ligsensitiewe ioonkanale, ioonpompe of lig-geaktiveerde ensieme wat op die teikenselle inwerk.


Die Licuáti-reservaat (Portugees: Reserva florestal de Licuáti RFL) in Mosambiek se provinsie Maputo is in 1943 as bosreservaat gestig. Die RFL is deel van die Maputaland-ekostreek. Die reservaat en sy omgewing is ongeveer 400 km² groot en 39% daarvan is Licuáti-ruigte wat van die Lucuáti-sandwoud onderskei word. Dit is 70 km suid van Maputo tussen die Tembe- en die Maputarivier en tussen die Porto Henrique-Bela Vista en Bela-Vista-Catuane paaie geleë. Dit is deel van die kusvlakte en die hoogte varieer van 0 tot 150 m. Daar is mere, moerasse en riviere in hierdie gebied. Dié reservaat se oogmerk was die hardehoutproduksie van peulmahonie Afzelia quanzensis. Daar is vir twintig jaar hout gekap en net kleiner boompies het oorgebly. Ten spyte van die klassifikasie as 'n beskermde gebied val die toegang tot die grootste deel van hierdie bos onder die tradisionele reëls. Die wetshandhawing is baie swak. Ná die vrede het die toegang tot die bos makliker geword en het nie-plaaslike houtskoolmakers die gebied binnegeval. Die houtskool wat hulle produseer word op die markte van Maputo en Matola verkoop wat ongeveer 1,2 miljoen ton per jaar daarvan verteer.


Die Stoffervaring (Psilotum nudum (L.) R.Beauv. 1805 syn Lycopodium nudum L. 1753) is 'n varingspesie wat in die Afrotropiese gebied wydverspreid is en 'n pantropiese voorkomsgebied besit. Op die SANBI-rooilys staan dit as veilig (LC) gelys. In Suid-Afrika kom dit aan die kus van die Transkei en in KwaZulu-Natal voor en plek-plek in Mpumalanga, Limpopo en Vrystaat. In eSwatini is die spesie seldsaam en kom tussen 150 en 1250 meter hoogte voor. Dit groei epilieties op graniet of basalt of epifieties in die skaduwee van vogtige rotssplete, gewoonlik naby strome of in rivierbos. Vermeerdering vind deur spore of deur aftakking van die wortelstok plaas. Dit het 'n stam met chlorofiel wat tot 160 mm lank en tot 2 mm in deursnee word. Dit het net rudimentêre blare, wat eenvoudig lansvormig van vorm is en tot 1,5 mm lank word. Die chromosoomnummer 2n=104. Swaziland ferns and fern allies J.P. Roux 2003 Southern African Botanical Diversity Network Report No. 19. SABONET, Pretoria.. "SANBI-rooilys". Geargiveer vanaf die oorspronklike op 8 Oktober 2015.


Piet de Jager is ’n Afrikaanse regsgeleerde, wat veral bekendheid verwerf as rolprentmaker en digter. Piet de Jager is in 1953 in Bethal gebore as die seun van Salmon de Jager, ’n landdros. Weens sy pa se beroep trek hulle baie en hy word groot in Kaapstad, Kimberley en Durban. Hy matrikuleer aan die Hoërskool Andrew Rabie in Port Elizabeth. Sy universiteitsopleiding is aan die Universiteit van die Oranje-Vrystaat en hy behaal hier ’n B.A.-graad in die Regte en ’n M.A.-graad in Staatsfilosofie, waarna hy die LL.B.-graad aan die Universiteit van Suid-Afrika verwerf. Hy word in 1982 as advokaat toegelaat tot die Pretoria-balie, waar hy in 1997 senior status (S.C.) verwerf. In sy regsloopbaan is hy betrokke by verskeie opspraakwekkende sake, waaronder die Trojaanse perd-saak van die middel 1980’s, die Harms-kommissie oor korrupsie en die Burgerlike Samewerkingsburo (BSB) van die 1990’s. Hy het sowel generaal Magnus Malan as president P.W. Botha in die hof verdedig. Hy is getroud met Luitha, ’n gimnastiek-afrigter, wat hy op universiteit in Bloemfontein leer ken het, en hulle woon in Bronkhorstspruit.


Martie de Villiers was ’n Afrikaanse skrywer. Martie de Villiers is in 1908 gebore. Sy werk na skool in ’n biblioteek en is op jong ouderdom met die prokureur Jacob de Villiers getroud. Sy maak vier kinders groot en volg in die tussentyd ’n kursus in die joernalistiek en behaal B.A.- en B.A. Honneurs-graad aan die Universiteit van Suid-Afrika. Hierna begin sy onderwys gee en gee ook later aandklasse vir immigrante. Toe haar man siek word, help sy hom uit met sy prokureurspraktyk en lê ook haar prokureurseksamen af. Die praktyk word later verkoop toe hy te siek raak om dit verder te behartig. Hy is in 1972 oorlede. Hierna hou sy haar besig in die gemeenskap deur vir bejaardesorg te werk, boeke vir skoolbiblioteke te keur, handwerk te doen en te reis en skryf. Sy skryf al van jongs af en onder die naam Martha du Plessis publiseer sy op agtienjarige leeftyd ’n blyspel. Veral nadat haar man oorlede is skryf sy meer ernstig en verskeie stories en artikels word in tydskrifte gepubliseer.


Gotfrid Gottfried ook Gotefrid, Gotefred, of Gottfried (Latyns: Gotfridus of Cotefredus; * ?; † 709) was tot 709 'n Alamanniese Hertog uit die Agilolfinger-familie. Hy was die vader van die hertoë Lantfrid en Theudebald. Volgens 'n dokument uit die jaar 700 het Gotfrid, op 'n versoek van die priester Magulfus in Cannstatt, die dorp Biberburg aan die klooster van die Heilige St Gallus geskenk. Tydens sy lewe verdedig Gottfried die outonomie van sy hertogdom teen die mag van die Frankiese konings. Na Gottfried se dood in 709, het albei sy seuns, Lantfrid en Theudebald, saam aanspraak gemaak op die hertogampt. Gottfried was getroud met 'n dogter van die Beierse Hertog Theodo II.; kinders van die egpaar was: Lantfrid Theudebald Odilo; † 8 Januarie 748, Hertog van Beiere Huoching, (* om 675; † 744), familielid Regarde ∞ Hildebrand (Hildeprand) Hertog van Spoleto Liutfrid Dieter Geuenich: Geschichte der Alemannen. 2. überarbeitete Auflage. Kohlhammer, Stuttgart 2005, ISBN 3-17-018227-7. Dieter Geuenich: Gotefrid (Godafrid, Cotefred). In: Reallexikon der Germanischen Altertumskunde (RGA).


Clinton du Plessis is ’n Afrikaanse digter en skrywer. Clinton Vivian du Plessis is op 20 Februarie 1963 in die Karoo op Cookhouse in die Oos-Kaap gebore as die seun van die spoorwegwerker Robert du Plessis en die ongeletterde huisvrou Susan du Plessis. Hy is een van vyf kinders wat saam met sy ouers in ’n eenslaapkamerhuis woon. Vanaf 1969 ontvang hy sy skoolopleiding aan die UCC Laerskool op Cookhouse. Sy standerd ses jaar doen hy by die Rooms-Katolieke St. Theresa skool op Somerset-Oos en hy matrikuleer dan in 1980 aan die Senior Sekondêre Skool Holy Rosary op Cradock, waar hy onderhoofseun word. Nadat die hoofseun geskors word, gee hy sy wapen as onderhoofseun terug en woon uit protes nie die matriekafskeid by nie. Na skool gee hy vir drie maande onderwys as hulponderwyser in Somerset-Oos, waarna hy ’n betrekking as klerk aanvaar by ’n rekenmeestersfirma op Cradock. Intussen studeer hy deeltyds aan die Universiteit van Suid-Afrika vir ’n B.Com.-graad wat hy nie voltooi nie. Hy stig in 1987 sy eie uitgewery en die literêre tydskrif Akuut, omdat hy moeg was vir sukkel met uitgewers en ook omdat hy jonger digters wil help wat dieselfde probleme ondervind.


Die Straal-vuurvis (Pterois radiata) is 'n vis wat wydverspreid voorkom in die Stille Oseaan en Indiese Oseaan. In Engels staan die vis bekend as die Radial firefish. Die vis word tot 20 cm lank. Die lyf is donkerrooi met dun, wit vertikale strepe oor die sye. Die pektorale vinne is lank en wit. Daar is unieke horisontale wit strepe op die stertvinbasis. Die pektorale vinne se membrane het geen merke op nie. Die vis leef in aflandige koraal- en rotsriwwe in water wat tot 1 tot 25 m diep is. Die onvolwasse vissies kom soms in getypoele voor. Hulle is gewoonlik alleenlopers en neig om bedags in rotsskeure weg te kruip. Snags jag hulle klein vissies en garnale. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.org/summary/Pterois-radiata.html


Die seeroogblommetjie (Hypoestes aristata) is 'n struikagtige meerjarige wat in die herfs oortrek word met are klein, buisvormige ligpers blommetjies met donker pers strepies. Die blare is sag, effens harig en heldergroen. Hierdie plant vorm 'n ronde bos tot 1.5 meter hoog en 1 meter wyd. Die Seeroogblommetjie staan ook soms bekend as die Lintbos – afgelei van die Engelse naam “Ribbon Bush” wat verwys na die manier hoe die blomme se kroonblare omkrul soos bloemistelint. Die gewone Afrikaanse naam, seeroogblommetjie, verwys na die tradisionele gebruik van die gekneusde blare as 'n behandeling vir seer oë. Die Seeroogblommetjie, Hypoestes aristata Die Seeroogblommetjie, Hypoestes aristata Woude, ruigtes en klam plekke in die Oos-Kaap, KwaZulu-Natal, Mpumalanga en Limpopo. Die blomme word besoek deur vlieë, bye en ander klein insekte wat insekvretende voëls lok soos die Sneeubal, Suidelike waterfiskaal, janfrederike, houtkappers en lysters. Hierdie immergroen meerjarige verkies halfskadu, maar kan ook in 'n sonnige posisie oorleef. Dit is veral geskik om in massas onder bome aan te plant en verg min instandhouding.


The Gardens is 'n voorstad van Johannesburg, Suid-Afrika. "Subplek The Gardens". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Bakbos of oondbos (Conyza scabrida DC.) is 'n struik en kruidplant wat inheems is aan Suid-Afrika, Lesotho en Eswatini. Op die SANBI-rooilys is die as 'veilig' (LC) gelys. Die plant kom in groot dele van die Wes-Kaap en Oos-Kaap voor, asook in die hoër dele van KwaZulu-Natal, Mpumalanga en Limpopo. Dit groei in vogtige habitatte, soos langs stroompies en bosrande. Die taksonomie is onduidelik. Op die Plant List is Conyza scabrida as "aanvaarde naam" gelys. Wikipedia Commons gebruik dit. Wikispecies vermeld net die genus Conyza, maar sê dat dit moontlik 'n sinoniem van Erigeron is. SANBI gebruik Nidorella ivifolia, wat die ander bronne glad nie noem nie. Dit is 'n struikie met 'n behaarde stam wat 1,2 m hoog kan word. Die blare groei aan slanke blaarstele wat 1 cm lank kan word. Hulle is ellipties tot lansvormig en 6 x 2 cm groot. Die blomhofies word 8 mm in deursnee en kom in oop trosse aan die top van die plant voor. Die blare word versamel en kan op die mark gevind word.


Die Hirola (Beatragus hunteri soms Damaliscus hunteri), ook bekend as Hunter se hartebees, is die enige lid van die geslag Beatragus. Hirola's staan bekend as die "vieroog-antilope", vanweë hul groot preorbitaalkliere. Die dier het 'n skofhoogte van 100 tot 125 cm, is 120 tot 200 cm lank en weeg 80 tot 118 kg. Die stert is 30 tot 45 cm lank. Hul pels is sandbruin van kleur, gryser by die bulle as by die koeie, met 'n ligte pens en 'n klein wit, brilagtige, strook op die brug van die neus. Die horings is liervormig en baie opvallend geringd. Die hirola kom deesdae slegs op groot, droë vlaktes op die grens van Kenia en Somalië voor. Voorheen is die soort ook in Somalië aangetref, maar daar word vermoed dat hulle sedert 2005 uitgesterf is in dié land. Kuddes bestaan uit twee tot veertig koeie onder leiding van 'n territoriale bul. Vrygeselkuddes van vyf of meer bulle kom algemeen voor. Die dominante mannetjies is baie gebiedsgebonde. As die bulle veg, sak hulle af op die knieë, terwyl hulle met hul horings die teenstander met die agterpote vorentoe stoot.


Victoria Beckham (née Adams; 1974-) is 'n Britse popsangeres en mode-ontwerpster. Sy was 'n lid van die Spice Girls gewees, waar sy die bynaam “Posh Spice" gehad het. In 1999 is sy is met die sokkerheld David Beckham getroud en het as gevolg daarvan wye mediadekking geniet. Die egpaar is een van die wêreld se bekendste glanspare en verskyn dikwels in koerante en tydskrifte in duur, modieuse klere. Victoria Caroline Adams is op 17 April 1974 in Harlow, Essex in Engeland gebore. In 1994 stig sy en vier ander dames die popgroep Spice Girls. Hulle stel hulle eerste enkelsnit, Wannabe, in 1996 vry. Die snit is 'n oornag sukses en bereik die nommer een-posisie in 37 lande. Sy is in Junie 1999 met David Beckham getroud. Hulle het drie seuns en een dogter: Brooklyn Joseph (gebore Maart 1999), Romeo James (gebore September 2002), Cruz David (gebore Februarie 2005) en Harper Seven (gebore Julie 2011). In 2001, ná die Spice Girls, het Beckham 'n kort solo-loopbaan gevolg.


Die Canon EOS 80D is 'n digitale enkellensreflekskamera deur Canon bekendgestel op 18 Februarie 2016. Dit het 'n kleinhandelprys van VS$1199, dieselfde as die Canon EOS 70D wat dit vervang. Die kamera kan as 'n bak alleen aangekoop word, of in 'n stel met die 18-55mm IS STM lens teen VS$1,349, met die nuwe 18-135mm IS USM lens teen VS$1,799 of met die EF-S 18-200mm IS lens teen VS$1,899. Die kamera is gemik op die middel van die mark en entoesiasfotograwe. Nuwe 24.2-megapieksel dubbelpieksel CMOS sensor 45 kruistipe AF punte, in vergelyking met 19 vir die 70D Van hierdie punte, sal 27 outofokus wanneer die kamera verbonde is aan enige lens/telekombinasie met 'n maksimum diafragma van f/8. Die 80D is die eerste nie-professionele EOS-kamera wat kan outofokus in hierdie situasie; vorige nie-professionele kameras kon nie outofokus as die maksimum diafragma van 'n aangehegte lens/telekombinasie kleiner as f/5.6 was nie.


Olivedale is 'n voorstad van Johannesburg, Suid-Afrika wat aan die noordekant van Randburg geleë is. "Subplek Olivedale". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Selby is 'n voorstad in die suide van Johannesburg in Suid-Afrika. "Subplek Selby". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Dr. Theuns Eloff (Potchefstroom, 17 Mei 1955) is ’n Suid-Afrikaanse akademikus en direkteur van die FW de Klerk-stigting. Eloff, ’n agter-agter-agterkleinkind van pres. Paul Kruger en sy tweede vrou, Gezina, en ’n agter-agterkleinkind van F.C. (Ryk Freek of Frikkie) Eloff, na wie die woonbuurt Eloffsdal in Pretoria genoem is, en sy vrou, Elsie Eloff-Kruger, is een van vyf kinders. Eloff het eers ’n B.Jur. aan die Potchefstroomse Universiteit vir CHO en daarna sy graad in die teologie in 1980 met lof verwerf. Hy het drie jaar lank in die studenteraad gedien en was voorsitter van die Afrikaanse Studentebond in 1979. Hy was ’n medeopsteller van die Koinonia-verklaring en ’n stigterslid van die nierassige politieke studenteorganisasie Polstu. Tydens sy twee jaar nasionale diensplig het hy sy meestersgraad in die teologie verwerf, weer met lof. Sy eerste en enigste gemeente was die Gereformeerde kerk Pretoria-Brooklyn van 1983 tot 1989. In dié tyd het hy sy Th.D. verwerf met ’n proefskrif oor “Regering, regverdigheid en rasseklassifikasie”.


Victor Edouard d'Assonville (gebore 18 Augustus 1927) is ’n Suid-Afrikaanse teoloog, historikus, skrywer en afgetrede professor van die Potchefstroomse Universiteit vir Christelike Hoër Onderwys, waar hy hoof van die Departement Bybelkunde was. Tot 1992, kort voor sy emeritering en ná 'n tugproses teen hom gevolg is, was hy ook verbonde aan die universiteit se Fakulteit Teologie, sowel as die Teologiese Skool van die Gereformeerde Kerke in Suid-Afrika. Hy is die skrywer van verskeie teologiese en historiese werke, waaronder ’n aantal biografieë. Victor Edouard d’Assonville is op 18 Augustus 1927 gebore op die plaas Oase aan die Vrystaatse kant van die Vaalrivier, distrik Heilbron. Met die bou van die Vaaldam (vanaf 1934)[i] het die opstal van Oase en ’n gedeelte van die plaas deel van die eiland in die Vaaldam geword. In 1945 matrikuleer hy op Ventersdorp, waarna hy verder studeer aan die Potchefstroomse Universiteitskollege (PUK). Hier voltooi hy die B.A.- en Th.B.-grade. Op universiteit is hy aktief by die studentelewe betrokke waar hy onder andere primarius van ’n koshuis was en in 1952 voorsitter van die Studenteraad.


Sichuanchelys palatodentata was 'n skilpad uit die Jura-tydperk wat steeds tande gehad het. 'n Fossiel van die skilpad is in die paleontologiese vindplek Wucaiwan in die Wes-Chinese provinsie Xinjiang ontdek en dateer 160 miljoen jaar terug. Hierdie vonds beteken dat skilpaaie hulle tande langer behou het as wat wetenskaplikes aanvanklik gedink het.Sichuanchelys palatodentata is ongeveer 30 miljoen jaar jonger. 'n Verwante spesie is Mongolochelys efremovi wat 100 miljoen later in sentraal Asië geleef het. S. palatodentata is waarskynlik 'n vroeë verteenwoordiger van 'n groep skilpadagtiges wat lank in Asië oorleef het, moontlik tot die einde van die Kryt-tydperk. Joyce et al. noem hierdie groep die Sichuanchelyidae, wat 'n sustergroep van die huidige Testudines is. A toothed turtle from the Late Jurassic of China and the global biogeographic history of turtles Walter G. Joyce, Márton Rabi, James M. Clark en Xing Xu BMC Evolutionary Biology (2016). "dolphnsix" (in Indonesies). Geargiveer vanaf die oorspronklike op 9 November 2016. Hierdie artikel is ’n saadjie. Voel vry om Wikipedia te help deur dit uit te brei.


Prof. Dirk Jan van Rooy (Griekwastad, Kaapkolonie, 18 September 1896 – Potchefstroom, Transvaal, Suid-Afrika, 20 November 1964) was ’n akademikus en kultuurleier. Van Rooy was die oudste seun van die Gereformeerde predikant ds. J.A. van Rooy (1868–1962) en sy vrou, Brechtje (née Postma, 1871–1936), wat volwassenheid bereik het. Albei sy ouers was ’n kind van die stamvader van hul familie in Suid-Afrika: Ds. Van Rooy was die sewende kind van meester Johannes Cornelis van Rooy, wat in 1858 saam met sy vrou, Anne Francoiçe Holsters, op 24 Oktober 1857 met die seilboot Karel August na Suid-Afrika verhuis het waar hulle op 26 Januarie 1858 by Port Elizabeth aan wal gestap het. Brechtje Postma was die oudste van die vyf kinders uit ds. Dirk Postma (10 Januarie 1818 – 28 Desember 1890), die stigter van die Gereformeerde Kerk, se vyfde en laaste huwelik, op 20 Desember 1869, met Johanna Wilhelmina van Biljon (24 Mei 1854 – 12 Julie 1901), wat volwassenheid bereik het nadat een kleintyd oorlede is.


Johann de Waal (1958-) is ’n Afrikaanse skrywer. Johann de Waal is in 1958 in Eldoret in Kenia gebore. Die skrywer Eduard H. De Waal is sy ouer broer. In 1962 verhuis die gesin na Suid-Afrika en hy gaan skool in KwaZulu-Natal (Eshowe) en Rustenburg waar hy in 1976 matrikuleer. Hy studeer verder aan die Universiteit van Pretoria waar hy aktief meewerk aan die tydskrif Vlieg en Johann de Lange, Johann Lodewyk Marais, Koos Prinsloo, Hans Pienaar en Victor Munnik van sy tydgenote is. Na universiteit hou hy vir twee jaar skool. Hy is op 12 November 1983 op Witrivier getroud met die skrywer Andrée Bosch, dogter van die bekende keramiekkunstenaar Esias Bosch. Die egpaar het twee dogters, Leandra en Lisa. Na die troue gaan woon hy en sy vrou ’n paar jaar lank in Londen. By hulle terugkeer na Suid-Afrika is hy vir ’n ruk joernalis by Pretoria News voordat hulle na Witrivier verhuis, waar hy eers Engels doseer aan die Elijah Mango Onderwyskollege maar later ’n meubelmaker is.


Herman Engelbrecht (*22 Julie 1945, Kaapstad –) is ’n joernalis, senior lektor in die Departement Kommunikasiekunde aan die Universiteit van die Vrystaat en reklamebestuurder by Sanlam. Hy is ook ’n Afrikaanse digter en liedjieskrywer. Hermanus Johannes Engelbrecht is op 22 Julie 1945 in Kaapstad gebore as een van drie kinders. Katrien Engelbrecht, sy suster, publiseer later self digbundels en hy het ook ’n broer, Dirk. Sy ouers is die joernalis en taalkundige C.J. (Charl) Engelbrecht (oorlede in 1999) en Aletta Gericke, die bekende aktrise, wat later direkteur word van die Akademie vir Dramakuns (oorlede in 2005). In 1948 verhuis die gesin na Johannesburg, waar hy in die voorstad Linden groot word. Hier is hy ’n leerling aan die Laerskool Louw Geldenhuys en die Hoërskool Linden tot met standerd agt. Hierna gaan hy koshuis toe en in 1963 matrikuleer hy aan die Hoërskool Lichtenburg met ’n eerste klas en onderskeidings in Afrikaans en Latyn. Reeds in 1958 as twaalfjarige slaag hy in ’n radiotoets en neem vir baie jare deel aan radiohoorspele.


Volgens hadit-tradisie is daar 99 name vir God in Islam, bekend as ʾasmāʾu- llāhi l-ḥusnā (أسماء الله الحسنى) of "Skone Name" (أسماء الحسنى, asmāʾu-l-ḥusnā). Volgens die 9de-eeuse hadit-versamelings is die tradisie dat daar 99 name is, sahih (betroubaar), terwyl die tradisie van die werklike lys name, waarvan daar verskeie weergawes is, gharib (onbetroubaar) is. Die meeste name kom uit die Koran, maar sommige uit hadit. Die lyste wissel omdat daar in totaal meer as 99 name is om van te kies. Die name van God kan volgens die volgende eienskappe gegroepeer word: wat met sy goddelikheid te doen het; te doen met sy liefde en barmhartigheid; te doen met sy grootheid en eer; te doen met sy kennis; eienskappe van sy skepping; eienskappe van sy mag. Al 113 hoofstukke van die Koran buiten een begin met "In die naam van Allah, die Barmhartige, die Genadige". Hier volg een lys van die name: ’n Paar weergawes van Hadit suggereer die 100ste naam sal onthul word deur die Mahdi (die verlosser aan die einde van tye).


Hela Hela-pas is 'n bergpas in die Drakensberge tussen Richmond en Donnybrook in KwaZulu-Natal, Suid-Afrika. Lys van bergpasse in Suid-Afrika Ensiklopedie van Suidelike Afrika, Eric Rosenthal, 1967. Op Pad in Suid-Afrika. B.P.J. Erasmus. 1995. ISBN 1 86842026 4 Passes Index Wild Dog Adventure Riding webblad Hierdie artikel is ’n saadjie. Voel vry om Wikipedia te help deur dit uit te brei. Koördinate: 29°54′34.6″S 30°4′38″O / 29.909611°S 30.07722°O / -29.909611; 30.07722


Die Dubbelvlek-stekelwang (Scolopsis bimaculata) is 'n vis wat voorkom in die Indiese Oseaan, die Persiese Golf, die Rooisee en aan die ooskus van Afrika suidwaarts tot suid van Mosambiek asook Madagaskar. In Engels staan die vis bekend as die Doubleblotch spinecheek. Die vis word tot 31 cm lank. Die boonste gedeelte van die lyf is lig bruingrys, die onderste gedeelte van die sye is silwerwit en daar is 'n lang swart vlek net bo die sylyn aan die agterkant. Die boonste lip is blouerig en die vis leef in koraal- waar dit voorkom in vlak sand of modder bodems in water wat tot 60m diep is. Hulle is alleenlopers maar kom ook soms in pare voor. Die vis vreet bodem skaaldiere, slakke, echinoderms en klein vissies. Die spesie is seldsaam. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Scolopsis bimaculata by Fishbase. The Reef Guide: Fishes, corals, nudibranchs & other invertebrates: East & South Coasts of Southern Africa. King, Dennis & Fraser, Valda. Struik Nature. 2014 ISBN 978-1-77584-018-3


Bedelary is die gebruik om ander te smeek vir 'n guns, gewoonlik om geld te skenk, met min of geen verwagting om iets terug te ontvang nie. Bedelaars kan gevind word in openbare plekke soos vervoerroetes en stedelike parke en naby besige markte. Benewens geld kan hulle ook vra vir kos, iets om te drink, sigarette en ander klein artikels. Volgens 'n studie in die joernaal van die Kanadese Mediese Vereniging "sê 70% van bedelaars dat hulle werk met 'n minimumloon sou verkies, en noem gewoonlik dat hulle 'n "vaste inkomste" wil hê of "van die straat af wil kom". Baie voel egter dat hulle nie konvensionele werke sal kan hanteer nie weens geestesiekte, fisiese gestremdheid of 'n tekort aan vaardighede." Bedelaars bestaan in die menslike geskiedenis al van voor die begin van die geskrewe geskiedenis. Bedelary kom in die meeste gemeenskappe in die wêreld voor, hoewel die voorkoms en presiese vorm wissel. Die antieke Grieke het onderskei tussen ptochos (Grieks: πτωχός, "passiewe armes" of "bedelaars") en die penes (Grieks: ποινής, "aktiewe armes"), met laasgenoemde wat 'n hoër sosiale status het.


In die tandheelkunde verwys ´n wortelpuntgranuloom na ´n weefselknoppie aan die punt van ´n tandwortel (wortelpunt). Dit ontstaan onder die invloed van die prikkeling van ´n chroniese ontsteking.


Marius Gie ( 25 Oktober 1915 – 27 November 1972) was die skrywersnaam van Martha Gieseke, ’n Afrikaanse skrywer van romans en kortverhale. Martha Charlotte Vorster is op 25 Oktober 1915 in Boksburg in Transvaal gebore as een van vier kinders, twee seuns (Johannes Petrus en Jacobus Albertus) en twee dogters (sy en haar suster, Veronica). Haar pa was Johannes Petrus Vorster en haar ma Charlotte Elizabeth van der Wath. Haar eerste onderwys ontvang sy op Breyten en Ermelo, maar keer dan in 1925 saam met haar gesin terug na die Witwatersrand, waar sy in 1932 aan die Hoërskool Helpmekaar matrikuleer. Hier oefen Eitemal as onderwyser ’n groot invloed op haar uit. Van kleinsaf het sy ’n groot belangstelling in musiek en ná skool bekom sy in 1933 haar musiekonderwysdiploma. Sy speel die klavier en stig saam met haar broer Johannes, wat die tjello speel, en haar suster Veronica, ’n violiste, ’n musiektrio wat gereeld in die openbaar optree. Haar broer Johannes vertrek na Londen in Engeland om daar as persfotograaf te werk en sy en haar suster volg hom in 1936 daarheen sodat hulle verder in die Koninklike Akademie in die musiek opgelei kan word.


Canon EOS (Elektro-Optiese Stelsel) is 'n outofokus enkellensrefleks (SLR)-kamerareeks wat deur Canon Inc. vervaardig word. Sedert die Canon EOS 650, se vrystelling in 1987, gebruik alle EOS-kameras 135-film tot en met Oktober 1996 toe die EOS IX vrygestel is met die van-korte-duur APS-film. In die jaar 2000 is die D30 aangekondig as die eerste digitale SLR ontwerp en ten volle deur Canon geproduseer in Japan. Sedert 2005 gebruik al die nuwe EOS-kameras digitale beeldsensors instede van film. Die EOS lyn is steeds in produksie, met Canon se huidige digitale SLR (DSLR)-reeks, en met die 2012 bekendstelling van die Canon EOS M, Canon se spieëllose verwisselbare lens-kamerastelsel (MILC). Die naam "EOS" sinspeel op Eos, die Titaangodin van die daeraad/dagbreek in die Griekse mitologie. Dit kompeteer in die eerste plek met die Nikon F-reeks en sy opvolgers, sowel as die outofokus-SLR-stelsels van Olympus, Pentax, Sony/Minolta, en Panasonic/Leica. In 2010 het Canon 'n markaandeel van 44.5% in DSLR's gehou.


Sop is ’n hoofsaaklik vloeibare kossoort wat gewoonlik warm voorgesit word, maar ook koud kan wees. Bestanddele is vleis of groente met aftreksel, sap, water of ’n ander vloeistof. Warm sop word ook gekenmerk deur die kook van vaste bestanddele in ’n vloeistof totdat die geur onttrek is. Soppe word tradisioneel verdeel in twee hoofgroepe: dik en helder sop. Die gevestigde Franse klassifikasies van helder sop is bouillon en consommé. Dik soppe word geklassifiseer na gelang van die verdikkingsmetode wat gebruik is: purées is groentesop wat met stysel verdik is; bisques is gemaak van skulpvis of groente en verdik met room; roomsoppe kan verdik wees met béchamelsous, en veloutés word verdik met eiers, botter en room. Soppe is soortgelyk aan bredies en soms is die onderskeid klein, maar soppe bevat gewoonlik meer vloeistof as bredies. Goltz, Eileen (9 November 2008). "Soup vs. stew: Difference in details" (in Engels). The Journal Gazette (Fort Wayne, Indiana). Geargiveer vanaf die oorspronklike op 27 Junie 2018. Besoek op 6 Maart 2010. Wikimedia Commons het meer media in die kategorie Sop.


Rog (Secale cereale) is ’n grassoort (familie Poaceae) wat algemeen as ’n graan, dekplant of weiding geplant word. Dit is lid van dieselfde tribus as koring, naamlik Triticeae, en naby verwant aan gars (genus Hordeum) en koring (Triticum). Rog word gebruik om meel, rogbrood, rogbier, whisky en veevoer te maak. Dit kan ook soos hawersemels rou geëet word. Rog is een van die spesies wat wild in Turkye en omliggende streke groei. Dit is sedert die Neolitikum as kos aangeplant, aanvanklik in klein hoeveelhede maar sedert die Bronstyd in Sentraal-Europa (omstreeks 1800-1500 v.C.) meer algemeen. Plinius die ouere was nie baie beïndruk met rog nie en het geskryf dit is ’n "baie swak kossoort" en moet net voorgesit word "om hongersnood te vermy". Sedert die Middeleeue is dit in groot hoeveelhede in Sentraal- en Oos-Europa verbou. Dit is in die meeste gebiede oos van die Frans-Duitse grens en noord van Hongarye die belangrikste graansoort vir brood. Dit word ook in Suid-Europa verbou. Rog word in ’n meel fyngemaal.


Kluitjies is ’n breë klassifikasie vir ’n gereg wat uit stukkies deeg bestaan en gebak, gebraai, gekook of gestoom word. Die deeg is dikwels om bestanddele soos vleis of groente gedraai. Souskluitjies is ’n tipies Suid-Afrikaanse gereg. Dit word gemaak van kluitjies meel of rys wat met ’n lepel in kookwater geplaas en dan gekook word. Daarna word dit met botter, suiker en kaneel voorgesit, en soms met vla. Nog ’n Suid-Afrikaanse gereg waarin kluitjies voorkom, of soms deegsnysels, is melkkos. Die snysels of kluitjies word in melk gekook en dan daarmee opgedien. Strooisuiker word ook oorgestrooi. ’n Groot verskeidenheid kluitjies kom in Suid-Afrika voor. Benewens meel kan die basis ook bestaan uit gekookte rys, groente of lewer. Kluitjies kan ook in ’n sop of bredie gekook word, of in ’n stroop vir ’n soet gereg. In Afrikaans kan kluitjie ook "leuen" beteken, soos in die skertsende uitdrukking "om kluitjies te bak": om leuens te vertel. Ghana se banku en kenkey is ook deegballe wat gekook of gestoom word en dus ook ’n vorm van kluitjies.


Butielamien is 'n organiese verbinding met formule CH3CH2CH2CH2NH2. Dit is 'n onwelriekende en taamlik vlugtige en brandbare vloeistof. Dit kan tot ernstige irritasie van die vel lei en is 'n taamlike sterk basis. 'n 1%-ige oplossing in water het 'n pH van 13. Dit word van butanol vervaardig en is 'n belangrike tussenproduk vir die vervaardiging van landbouprodukte, rubberprodukte en plastifiseerders vir nylon en additiewe vir brandstowwe en olie. MSDS SciLab. "BASF" (in Engels). Geargiveer vanaf die oorspronklike op 2 Mei 2020.


Nabesiet is 'n seldsame silikaatmineraal van die seolietgroep met die chemiese formule Na2BeSi4O10·4(H2O). Dit kom voor as kleurlose tot wit ortorombiese kristalle in dun plaatagtige lae soos mikas. Dit het die seolietstruktuur. Die Mohs hardheid is 5 tot 6 en sy relatiewe digtheid is 2,16. Die gerapporteerde brekingsindekswaardes is nα = 1.499, nβ = 1.507, en nγ = 1.511. Dit is in die Ilimaussaq-intrusiewe kompleks van suidwes-Groenland ontdek, en die eerste keer in 2000 erken. Dit kom voor in tugtupietdraende albitiet, 'n seldsame, baie alkaliese stollingsgesteente. Mineraal Seoliet Webmineral.com data Mindat.org


Asisiet (Pb7SiO4O4Cl2) is 'n geel tetragonale haliedmineraal. Dit word aangetref by die Kombat-myn, Kombat, Grootfontein-distrik, Otjozondjupa-streek, Namibië, waar dit in 1988 ontdek is. Dit is vernoem na 'n plaas, Asis, waarop die myn geleë is. Dit het 'n geel tot geel-groen of rooi kleur. Dit het 'n hardheid van 3.5 op die Mohs hardheidskaal, en 'n tetragonale kristalsisteem. Mineraal Relatiewe digtheid Mohs se hardheidskaal Mindat.org – Asisite Webmineral.com – Asisite Handbook of Mineralogy – Asisite "mindat 391" (in Engels). Geargiveer vanaf die oorspronklike op 24 Maart 2019.


'n Wolframaat of eintlik 'n ortowolframaat is 'n anorganiese verbinding wat die komplekse ioon WO2−4 bevat. Wolfram het hier sy hoogste oksidasietoestand W(VI). Die ioon het 'n tetraëdriese struktuur. Wolframate is algemeen taamlik onoplosbaar. Oplossings wat die tetraëdriese WO2−4-ioon bevat kan nogtans vervaardig word deur die suiwer wolfram(VI)oksied WO3 in oplossings van 2 M natriumhidroksied op te los. Barré et al. het die spesies in oplossings met 0,2 - 1,0 M sulfaat met 4M swawelsuur getitreer en gevind dat die ortowolframaatioon stabiel is in basiese oplossings. By pH<7 word daar 'n neerslag van WO3 gevorm volgens: W O 4 2 − + 2 H + ⇋ W O 3 ↓ + H 2 O {\displaystyle WO_{4}^{2-}+2H^{+}\leftrightharpoons WO_{3}\downarrow +H_{2}O} Hierdie reaksie is nogtans erg traag. Die produk bly aanvanklik as WO3.nH2O in suspensie. Ortowolframaat is in die Raman-spektrum herkenbaar aan sy absorpsie by 930 cm-1. Swakker bande verskyn by 830 en 320 cm-1.


Nieu-Nederland (Engels: New Netherland; Frans: Nouvelle-Néerlande; Latyns: Nova Belgica of Novum Belgium, letterlik: "Nieu-België"; Nederlands: Nieuw-Nederland) was tussen 1614 en 1667/1673–1674 'n kolonie van die Nederlandse Wes-Indiese Kompanjie (WIK) aan die ooskus van die hedendaagse Verenigde State van Amerika. Die kolonie se hoofstad was Nieu-Amsterdam wat in 1625 gestig is en nou bekend staan as New York Stad. Die opgeëiste gebied van Nieu-Nederland het vanaf die Delmarva-skiereiland in die noorde tot Kaap Cod in die suide gestrek en is in die hedendaagse Amerikaanse deelstate van New York, New Jersey, Delaware, Connecticut, Massachusetts, Vermont en New Hampshire asook klein buiteposte in Pennsilvanië en Rhode Island. Nieu-Nederland is gestig en bestuur deur die Nederlandse Wes-Indiese Kompanjie vir die Noord-Amerikaanse pelshandel. Die hoofgebiede van nedersettings was Nieu-Amsterdam en langs rivere soos die Hudsonrivier, Delawarerivier en Connecticutrivier. Tydens die kolonie se eerste dekades was die vestiging van Nederlanders eerder stadig, veral weens die Nederlandse Wes-Indiese Kompanjie se wanbestuur en konflikte met Indiane.


Tydens 'n gastroskopie word 'n "maagspieël" (of gastroskoop) gebruik om die maag van binne te ondersoek. "Skopeo" is die Griekse woord vir "bekyk". Hierdie artikel is ’n saadjie. Voel vry om Wikipedia te help deur dit uit te brei.


"Daar gaan uit vergange se dae" is die Afrikaanse weergawe van die Duitse volksliedjie "Die Lore-Ley", ’n gedig deur Heinrich Heine uit 1824 wat ’n paar dekades later deur Friedrich Silcher getoonset is. Die Afrikaanse woorde is deur Jan F.E. Celliers geskryf. Daar gaan uit vergange se dae 'n beeld voor my oë verby; my hart is met weemoed geslae, maar voel tog ook rustig en bly. Die windjie roer sag deur die bome, die weste se glanse verdwyn; die berge, verlore in drome, staan ver in die aandsonneskyn. Die mooiste jong nooi'ntjie is myne, vanaand is my hart weer by haar. Haar oë, die sagste, die reine, is, net soos haar wese, so waar, eenvoudig en waar soos die velde, van wêreldse modetjies vry. Nie één is te kry nie, of selde, soos sy, daardie nooi'ntjie van my.


'n Vlakteburg is 'n burg of kasteel wat volgens die topografiese burgtipologie in 'n vlakte of op 'n dalbodem opgerig is en veral in laaggeleë gebiede soos Denemarke, Noord-Pole, die Baltiese lande, Nederland en die Noord-Duitse Laagvlakte aangetref word. Enkele vlakteburge het temidde van bergagtige terrein ontstaan, byvoorbeeld as eilandburge wat in valleie op 'n riviereiland geleë was. Hulle word onderskei van hoogteburge wat op 'n natuurlike heuweltop of bergpiek gebou is. Omrede 'n vlakteburg nie so maklik verdedig kon word soos 'n hoogteburg nie, is ander bouplekke gekies wat 'n strategiese voordeel vir verdedigers kon bied soos rivier- en meereilande of moerasgebiede. In gevalle waar só 'n natuurlike hindernis nie beskikbaar was nie, is dit kunsmatig geskep met die bou van watergevulde of droë slote ("gragte"), verdedigingswalle, palisadeheinings of ringmure. Om die bouterrein vir 'n burg te verhoog, is kunsmatige heuwels dikwels opgehoop. Daarnaas kon vlakteburge van torings voorsien wees.


Op 29 April 2017 het die Turkse owerhede aanlyn toegang tot Wikipedia in alle tale in Turkye geblokkeer. Die beperkings wat opgelê is hou verband met die 2016-'17-suiwerings ná die onsuksesvolle Turkse staatsgreep van 2016, 'n paar weke ná 'n belangrike grondwetlike referendum, en ná 'n meer selektiewe gedeeltelike blokkering van Wikipedia-inhoud in die vorige jaar. Na aanleiding van die verbod is die stigter van Wikipedia, Jimmy Wales, se uitnodiging na die Wêreldstede-expo in Istanbul van 15 tot 18 Mei gekanselleer. Turkey Blocks: Wikipedia blocked in Turkey BBC News: Turkish authorities block Wikipedia without giving reason Hierdie Turkye-verwante artikel is 'n saadjie. U kan help deur dit uit te brei.


Omiya Ardija (大宮アルディージャ, Omiya Ardija?) is 'n Japannese sokkerklub in die stad Saitama-prefektuur, Japan. 1964–1997 NTT Kanto 1998– Omiya Ardija Eiji Kawashima Koji Noguchi Hisashi Kurosaki Masahiro Ando Kota Yoshihara Takashi Hirano Hiromi Kojima Chikara Fujimoto Yasuhiro Hato Yoshiteru Yamashita Daigo Kobayashi Ryuji Bando Akihiro Ienaga Chikashi Masuda Daiki Niwa Lucas Neill Christian Corrêa Dionisio Edwin Ifeanyi Mato Neretljak Saúl Martínez Jorge Dely Valdés Dragan Mrđa Milivoje Novaković Zlatan Ljubijankič Klemen Lavrič Nejc Pečnik Hierdie artikel is ’n saadjie. Voel vry om Wikipedia te help deur dit uit te brei.


Oita Trinita (大分トリニータ, Oita Trinita?) is 'n Japannese sokkerklub in die stad Oita Prefektuur, Japan. 1994–1998 Oita Trinity 1999– Oita Trinita Daiki Takamatsu Satoru Yamagishi Naoya Kikuchi Lorenzo Staelens Magno Alves Dodô Edwin Ifeanyi Richard Witschge Patrick Zwaanswijk Hierdie artikel is ’n saadjie. Voel vry om Wikipedia te help deur dit uit te brei.


Cosenza (Italiaans: Provincia di Cosenza) is 'n provinsie geleë in die suidelike Italiaanse streek van Kalabrië. In die noorde grens dit aan die provinsies Potenza en Matera, wat deel uitmaak van die Basilicata- streek. In die suide is die Calabriese provinsies Catanzaro en Crotone. Cosenza is aan beide kante langs die see begrens; die Tirreense See in die weste en die Ioniese See in die ooste. Hierdie artikel is ’n saadjie. Voel vry om Wikipedia te help deur dit uit te brei.


Met die mynwerkers wat lone ontvang en op negosie wil bestee, was daar ook handelaars nodig om in hierdie behoeftes te voorsien. Die meeste handelaars was aanvanklik slegs Engelse, Walliesers en Skotte, maar daar was ook altyd Jode in Benoni om hieraan te voldoen. So was die eerste Jood wat by Benoni aangekom het Max Ginsberg. Hy het in 1892 'n winkel in Benoni oopgemaak en was 'n bemiddelde man wat in staat was om sy brandarm neef van Litaue, Smulovitz, by te staan om sy eie saak te begin en handel te dryf met artikels wat hyself nie hanteer het nie. Smulovitz kon nie Engels of Afrikaans praat nie en moes hom maar sukkel-sukkel deur middel van gebare verstaanbaar maak, voordat hy later Engels geleer het deur Engelssprekende klante te vra om die onderskrifte van illustrasies vir hom voor te lees. Al gaandeweg het hy so geleer. Smulovitz het saans in sy winkel op die grondvloer geslaap, en sy etes moes hy voorberei op 'n stoof in die middel van die vertrek sonder skoorsteen. Sy saak het net mooi op dreef gekom toe oorlog tussen die Transvaal en Brittanje aan die kom is.


Arktiese Sirkel Die Arktiese Sirkel is die noordelikste van die vyf groot abstrakte breedtegraadsirkels soos aangedui op kaarte van die Aarde. Dit is die noordelikste punt waar die middagson net sigbaar is met die noordelike wintersonstilstand en die suidelikste punt waar die middernagson net sigbaar is met die noordelike somersonstilstand. Die gebied noord van hierdie sirkel is bekend as Arktika of die Noordpoolstreek, en die gebied net suid van die sirkel as die Noordelike Gematigde Sone. Noord van die Arktiese Sirkel is die son minstens een keer per jaar 24 aaneenlopende ure bo die horison (en dus sigbaar om middernag) en minstens een keer per jaar 24 aaneenlopende ure onder die horison (en dus nie in die dag sigbaar nie). Dit geld ook vir die ekwivalente poolsirkel in die Suidelike Halfrond, die Antarktiese Sirkel. Die Arktiese Sirkel het nie 'n vaste posisie nie; van 9 November 2017 loop dit 66°33'46.9" noord van die ewenaar. Sy breedtegraad hang af van die Aarde se ashelling, wat wissel binne 'n marge van 2° oor 'n tydperk van 40 000 jaar as gevolg van getykragte wat deur die maan se wentelbaan veroorsaak word.


Die Doornfontein-sinagoge of Leeue-sinagoge is die oudste sinagoge in Johannesburg wat nog as sodanig gebruik word. Die sinagoge is geleë by Siemertweg 120, Nieu-Doornfontein, twee straatblokke vanaf Ellispark. Dis in 1905 opgerig teen ’n koste van £4 000 en die Leeue-sinagoge (Lions Shul) genoem na die twee leeus van gegote yster wat waghou aan weerskante van die ingang. Die argitek was Morrie Jacob Harris. ’n Brand het die gebou in 1930 in puin gelê. Dit is volledig gerestoureer, maar so is die gebou se oorspronklik voorkoms verander. Links van die sinagoge was ’n saal wat die Joodse gemeente vir geleenthede gebruik het. Dit is later verkoop en omskep toe die gemeente se lidmate afgeneem het weens die verhuising van inwoners na aangenamer voorstede. (en) Johannesburg 1912. URL besoek op 14 November 2017.


Erhalt uns, Herr, bei deinem Wort, BWV 126, is 'n kantate van Johann Sebastian Bach. Bach-Werke-Verzeichnis Lys van komposisies van Johann Sebastian Bach Hierdie artikel is ’n saadjie. Voel vry om Wikipedia te help deur dit uit te brei.


Bereitet die Wege, bereitet die Bahn, BWV 132, is 'n kantate van Johann Sebastian Bach. Bach-Werke-Verzeichnis Lys van komposisies van Johann Sebastian Bach Hierdie artikel is ’n saadjie. Voel vry om Wikipedia te help deur dit uit te brei.


Montroux is 'n besonder klein voorstad van Johannesburg, sowat 9 km noordwes van die stadsaal. Montroux grens in die weste aan Risidale, in die noorde aan Linden, in die ooste aan Franklin Roosevelt Park en in die suide aan Northcliff. Dis uitgelê op die plaas Waterval en op 21 September 1955 geproklameer. Montroux is genoem na Aasvoëlkop, in die aangrensende Northcliff, waar ook die plaaslike NG gemeente, NG gemeente Aasvoëlkop, die naam van die 1 787 m hoë koppie dra. "Mont" is Frans vir berg. Die tweede deel van die naam is afgelei van die eienaar van die plaas, Frederick Johannes le Roux (1875–1963), se van. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. "Subplek Montroux". Sensus 2011.


Die sterrekundige Edward Emerson Barnard het ’n lys van donker newels saamgestel wat bekend is as die Barnard Catalogue of Dark Markings in the Sky, of Barnard-katalogus. Die newels op die lys het bekend geword as Barnard-voorwerpe. Op ’n weergawe van die lys uit 1919 is daar 182 newels; teen 1927 was daar 369. Bok, B. J.; McCarthy, C. C. (1974), "Optical data for selected Barnard objects", Astronomical Journal 79: 42, doi:10.1086/111527, Bibcode: 1974AJ.....79...42B . Barnard, E. E. (1919), "On the dark markings of the sky, with a catalogue of 182 such objects", Astrophysical Journal 49: 1–24, doi:10.1086/142439, Bibcode: 1919ApJ....49....1B  Lynds, B. T. (1962), "Catalogue of Dark Nebulae", Astrophysical Journal Supplement 7: 1, doi:10.1086/190072, Bibcode: 1962ApJS....7....1L  Hierdie artikel is ’n saadjie. Voel vry om Wikipedia te help deur dit uit te brei.


Tangena is ’n boom (Cerbera manghas) wat inheems aan Madagaskar is en hoogs giftige neute dra. Die neute is histories op die eiland gebruik vir "verhore deur beproewing" om ’n beskuldigde se skuld of onskuld te bewys. Die tradisie, wat deur die eeue verskillende vorme aangeneem het, dateer minstens uit die 16de eeu in Imerina, die koninkryk op die sentrale plato wat eindelik oor die grootste deel van die eiland sou heers. Daar is al geraam die gif was elke jaar verantwoordelik vir die dood van gemiddeld 2% van die bevolking. Met tye was dit hoër, soos tydens die bewind van koningin Ranavalona I (1828-'61), toe dit baie gebruik is. Almal was so oortuig van die egtheid en akkuraatheid van die beproewing dat onskuldige mense wat van ’n oortreding verdink is, nie gehuiwer het om die gif in te neem nie. Die gebruik is in 1863 deur koning Radama II verbied, maar dit is nog minstens ’n paar dekades daarna gebruik.


Klaviersonate nr. 4 in E-mol-majeur, K. 282 is 'n klaviersonate deur Wolfgang Amadeus Mozart.


Klaviersonate nr. 17 in B-mol-majeur, K. 570 is 'n klaviersonate deur Wolfgang Amadeus Mozart.


Siehe zu, daß deine Gottesfurcht nicht Heuchelei sei, BWV 179, is 'n kantate van Johann Sebastian Bach. Bach-Werke-Verzeichnis Lys van komposisies van Johann Sebastian Bach Hierdie artikel is ’n saadjie. Voel vry om Wikipedia te help deur dit uit te brei.


Singet dem Herrn ein neues Lied, BWV 190a, is 'n kantate van Johann Sebastian Bach. Bach-Werke-Verzeichnis Lys van komposisies van Johann Sebastian Bach Hierdie artikel is ’n saadjie. Voel vry om Wikipedia te help deur dit uit te brei.


Die Rooi Gardes was ’n sosialistiese, halfmilitêre studentebeweging wat tussen 1966 en 1967 tydens die Kulturele Rewolusie deur Mao Zedong in gemobiliseer is. Volgens ’n Rooi Garde-leier was die doel daarvan soos volg: Voorsitter Mao het ons toekoms gedefinieer as ’n gewapende rewolusionêre jeugorganisasie ... As Voorsitter Mao dus ons Rooi bevelvoerder is, wie kan ons keer? Eers sal ons China geheel en al Maoïsties maak en dan sal ons werkers van ander lande help om die wëreld rooi te maak ... en dan die hele heelal. Hoewel die Rooi Gardes in die begin teenstand ervaar het, het hulle Mao se persoonlike steun gehad en die beweging het vinnig gegroei. Mao het vir propagandadoeleindes van die groep gebruik gemaak en om doelwitte te bereik soos die vernietiging van simbole uit China se verlede voor kommunisme, insluitende antieke artefakte en grafte van adellike Chinese. Die regering was baie toegeeflik teenoor die Rooi Gardes en hulle is selfs toegelaat om mense wat as andersdenkend beskou is, fisiek aan te rand. Die beweging het gou handuit geruk, en het dikwels met mense in magsposisies gebots en die openbare veiligheid bedreig totdat die regering die jeugdiges aan bande gelê het.


Transgender mense is persone met ’n gender-identifikasie wat verskil van die geslag wat by geboorte aan hulle toegewys is. Hulle word soms transseksueel genoem. Eersgenoemde is ’n sambreelterm wat ook mense insluit wat nie uitsluitlik manlik of vroulik is nie (insluitende bigender, pangender, genderfluid, agender of niebinêr). Om transgender te wees het niks te doen met seksuele oriëntasie nie: Transgenders kan heteroseksueel, homoseksueel, biseksueel of selfs aseksueel wees, of weier om hul oriëntasie te eien. Dit is ook iets anders as om interseksueel te wees. Laasgenoemde verwys na mense met fisieke geslagseienskappe wat nie voldoen aan "tipiese idees oor die manlike en vroulike liggaam" nie. Die teenoorgestelde van transgender is cisgender, iemand wie se gender-identifikasie ooreenstem met sy of haar biologiese geslag. Die mate waarin mense gemaklik, eg en geloofwaardig voel oor hul eksterne voorkoms en hul ware identiteit aanvaar, word soms "transgenderooreenstemming" genoem. Baie transgenders ondervind genderdisforie en sommige ondergaan mediese prosedures soos hormoonvervangingsterapie, geslagsveranderingsoperasies of psigoterapie. Nie alle transgenders wil egter sulke behandelings ondergaan nie, of hulle kan nie om finansiële of gesondheidsredes.


Butch en femme is terme in gay en lesbiese gemeenskappe om ’n manlike (butch) of vroulike (femme) identiteit aan te dui, met die gepaardgaande gewoontes, optrede, styl, selfbeskouing, ens. Die terme is in die 20ste eeu in lesbiese gemeenskappe geskep. Dit is al beskryf as "’n manier om seksuele verhoudings en gender- en seksuele identiteit te organiseer". Die butch-femme-kultuur is egter nie die enigste soort verhoudings onder lesbiërs nie; daar is ook talle butch-butch- en femme-femme-verhoudings. Sommige lesbiese feministe is teen die woorde gekant en voel die onderskeid is ’n afdwinging van heteroseksuele sienings. Volgens navorsing in die 1990's in die VSA "is 95% van lesbiërs vertroud met butch/femme-kodes en kan hulle hulself of ander volgens daardie kodes beoordeel, maar dieselfde persentasie het gevoel butch/femme is 'onbelangrik in hul lewe'". Hollibaugh, Amber L. (2000). My Dangerous Desires: A Queer Girl Dreaming Her Way Home. Duke University Press. p. 249. ISBN 0822326191. Boyd, Helen (2004).


Die Kumbarivier is 'n rivier in die noorde van die Krugerwildtuin in die Limpopoprovinsie van Suid-Afrika. Dit is 'n linkersytak van die Letabarivier wat net oos van Letabakamp in die Engelharddam ledig. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Lood(II) asetaat (Pb(CH3COO)2), ook bekend as loodasetaat, looddiasetaat, of loodsuiker, is 'n wit kristallyne chemiese verbinding met 'n soeterige smaak. Dit word gemaak deur lood(II) oksied met asynsuur te behandel. Soos ander loodverbindings, is dit giftig. Loodasetaat is oplosbaar in water en gliserien. Met water vorm dit die trihidraat, Pb(CH3COO)2·3H2O, 'n kleurlose of wit effloresserende monokliniese kristallyne stof. Loodasetaat word as 'n reagens gebruik om ander loodverbindings voor te berei, en as 'n fikseermiddel vir 'n sekere kleurstowwe. In lae konsentrasies, dit is die hoof aktiewe bestanddeel in progressiewe tipes haarkleurstowwe. Loodasetaat word ook gebruik as 'n mordent in tekstieldruk en tekstielkleurprosesse, en as 'n droogmiddel by verf en vernis. Dit is histories gebruik as 'n versoeter en in skoonheidsmiddels. Loodasetaat gemaak kan word deur loodmetaal in asynsuur en waterstofperoksied te kook. Hierdie metode sal ook werk met loodkarbonaat of loodoksied. Pb(s)


Günter Asser (26 Februarie 1926, Berlyn – 23 Maart 2015) was 'n professor emeritus van logika en wiskunde by die Universiteit van Greifswald. Hy het reeds talle volumes op filosowe en wiskundiges gepubliseer. Sy eie navorsing was in berekenbaarheidsteorie. In 1954, met sy doktorale adviseur Karl Schröter, stig hulle die tydskrif Zeitschrift für Mathematische Logik und Grundlagen der Mathematik, wat later Mathematical Logic Quarterly geword het. Emeriti, Ernst-Moritz-Arndt-Universität Greifswald, Mathematisch-Naturwissenschaftliche Fakultät, Institut für Mathematik und Informatik, besoek 2014-08-03. MLQ website Ostsee-Zeitung (Duitse koerant) artikel van 30 Apr 2015 — sluit 'n groepfoto van Greifswald Universiteit in Publikasielys op DBLP


Die Universiteit van Maryland, College Park (dikwels bekend as die Universiteit van Maryland, Maryland, UM, UMD, UMCP, of College Park) is 'n openbare navorsingsuniversiteit geleë in die stad College Park in Prince George County, Maryland, ongeveer 4 myl (6.4 km) van die noordoostelike grens van Washington, D.C. Die universiteit is in 1856 gestig, en is die vlagskipinrigting van die Universiteitstelsel van Maryland. Met 'n 2016-inskrywingsgetal van meer as 39 000 studente, meer as 100 voorgraadse hoofvakke en 120 gegradueerde programme, is Maryland die grootste universiteit in die staat en die grootste in die Washington Metropolitaanse gebied. Dit is 'n lid van die Vereniging van Amerikaanse Universiteite en kompeteer in atletiek as 'n lid van die Groot Tien Konferensie. "The Top American Research Universities". The Top American Research Universities, 2010 Annual Report. The Center for Measuring University Performance. Geargiveer vanaf die oorspronklike op Junie 17, 2012. Besoek op Januarie 21, 2012. "University of Maryland, College Park". Forbes. 2014. Besoek op Januarie 2, 2016. National Center for Education Statistics (2010).


Prof. dr. Gert Christoffel Petrus van der Vyver (onbekend – Potchefstroom, 2 September 1975) was predikant in vier gemeentes van die Gereformeerde Kerk en daarna van 1971 tot sy dood professor aan die Teologiese Skool Potchefstroom. Hy was die skrywer van talle werke oor die geskiedenis van sy kerk, onder meer die eerste biografie oor die genootskap se eerste predikant, ds. Dirk Postma. Prof. Van der Vyver was van 1937 tot 1942 'n voltydse student aan die PUK vir CHO. In 1951 het hy die Th.M.-graad met lof verwerf, waarna hy na Nederland gegaan het vir verdere studie. In 1958 behaal hy sy doktorsgraad met ’n proefskrif oor ds. Dirk Postma. Pro Rege-Pers Beperk van Potchefstroom het sy doktorale proefskrif nog in 1958 uitgegee onder die titel Professor Dirk Postma 1818–1890, ’n lywige hardebandboek van 500 bladsye. Prof. Van der Vyfer het etlike jare lank in die kuratorium van die Teologiese Skool gedien. Hy was ook lid van die Raad van die PU vir CHO. By twee geleenthede was hy voorsitter van die Nasionale Sinode van die Gereformeerde Kerke in Suid-Afrika.


Philippe Coutinho Correia (Brasiliaanse Portugees: [fiˈlipi kowˈtʃĩɲu]; gebore 12 Junie 1992) is 'n Brasiliaanse professionele sokkerspeler wat as aanvallende middelveldspeler of vleuel vir die Spaanse sokkerklub FC Barcelona en die Brasiliaanse nasionale sokkerspan speel. Coutinho is gebore en opgevoed in Rio de Janeiro en het puik talent getoon en uitgeblink in Vasco da Gama se jeugstelsel. Hy het in 2008 'n verdrag by die Italiaanse span FC Internazionale Milano onderteken vir €4 miljoen en daarna teruggegee aan Vasco, waar hy 'n sleutelrol geword het. Hy het sy debuut vir Internazionale in 2010 gemaak en is beskou as die "toekoms van Inter", maar het gesukkel om homself in die eerste span te vestig en is in 2012 aan die La Liga-klub Espanyol uitgeleen. In Januarie 2013 is hy aangestel deur die Premier League-klub Liverpool vir £ 8,5 miljoen. Hy het op Anfield floreer; sy kombinasie van visie, verbygaande, dribbelende en langafstandstaking het hom die bynaam Little Magician van Liverpool-ondersteuners en spanmaats verdien. Nadat hy in die PFA-span van die jaar van 2015 uitgeroep is, het die Brasiliaanse legende Pelé Coutinho as een met 'n "goeie toekoms" beskou.


Elektra is 'n tragedie soos oorvertel deur die Griekse digter Sophokles. Die drama word omstreeks die jaar 413 v.C. in Athene opgevoer. Elektra (hoofkarakter) Orestes (broer van Elektra, Chrusothemis en Iphigeneia) Paidagogos (letterlik: dienaar, ou kneg) Pulados (nefie van Elektra, Chrusothemis, Orestes en Iphigeneia) Klutaimnestra (moeder van Elektra, Chrusothemis, Orestes en Iphigeneia) Aigisthos (Koning van Argos en Mukene en konkubinus van Klutaimnestra) Koor van Mukeense vroue Koorleidster Pelops ________|_________ | | Zeus – Leda – Tundareos Atreus Thuestes |_____| |______| ___|_______ | | | | | Aigisthos Helena Klutaimnestra – Agamemnon Menelaos |__________________|_____ | | | | Iphigeneia Elektra Orestes Chrusothemis Tydens Peleus, die koning van Thessalië, en die seegodin Thetis se goddelike huwelik daag Eris, die godin van tweedrag, ongenooid by die banket op en gooi 'n twisappel onder die gaste in. Op die goue appel staan geskryf: "Vir die skoonste". Met die gevolglike twis wat onder die godinne uitbreek. Later is dit net Hera en haar dogters Athena en Aphrodite wat steeds op die appel aanspraak maak. Zeus word ingeroep om te oordeel.


Om die Bybel werklik te kan verstaan, Nuwe sowel as Ou Testament, is dit belangrik om 'n goeie kennis van die agtergrond van 'n teks te hê. Die leefwêreld waarin die Bybelse skrywers geleef het, is natuurlik iets heeltemal anders as die leefwêreld van vandag. Daarom is dit vir seker so dat daar talle tekste in die Bybel voorkom, hetsy gebruike, vergelykings of gewoontes, wat nie deur die mens van vandag verstaan word nie. Daarvoor is 'n studie van die agtergrond van tekste nodig. Vervolgens gaan in besonder gekyk word na die agtergrond van tekste wat in Hooglied voorkom. Die fokus sal nie op die hele Hooglied val nie, maar slegs op Hooglied 1 en 8; die eerste en laaste hoofstukke van die boek. Daar sal ook, ter wille van die interessantheid daarvan, verwys word na 'n deel uit Hooglied 7, wat aansluit by die agtergrond van 'n gedeelte uit Hooglied 8. Daar sal oorsigtelik gekyk word wat die uitleg van die teks volgens komentatore is, maar daar sal nie soseer op die betekenis van die teks self ingegaan word nie.


Genitale tatoes is tatoeëermerke wat aan die geslagsdele aangebring word. Hoewel tatoes al hoe gewilder raak, veral in die Weste en onder jonger mense, is genitale tatoes steeds nie algemeen nie. Daar is verskeie redes: Die genitale area is sensitief, dikwels nie openlik sigbaar nie en meestal met hare bedek. Sommige tatoeëerkunstenaars sal ook om verskeie redes weier om tatoes op sulke sensitiewe plekke aan te bring. Feitlik die hele genitale area kan getatoeëer word, insluitende die skag en eikel van die penis, die vel van die skrotum en die buitenste skaamlippe. Eikel Penis Penis Penis Skaamheuwel Skaamheuwel Anus Daar is baie redes hoekom iemand besluit om sy geslagsdele te laat tatoeëer. Dit dien dikwels as versiering; ontwerpe is spesiaal geskep om skaamhare na te maak, die voorkoms van die geslagsdele te verbeter of ’n vreemde voorkoms te skep. Mans maak genitale tatoes soms deel van ’n groter ontwerp en laat dit lyk soos die "neus" van ’n gesig, of die "slurp" van ’n olifant. Ook vroue maak hul genitale tatoes deel van diere of gesigte.


Die Siku Quanshu is die grootste versameling boeke in die Chinese geskiedenis. Dit word vertaal as Volledige Biblioteek in Vier Seksies, Keiserlike Versameling van Vier, Keiser se Vier Skatte of Volledige Biblioteek van die Vier Skatte. Op die hoogtepunt van die Qing-dinastie in die 18de eeu het keiser Qianlong die Siku Quanshu laat skryf om te wys die Qing-dinastie kan die Ming-dinastie se Yongle-ensiklopedie van 1403 oortref; laasgenoemde was toe die wêreld se grootste ensiklopedie. Die redaksie het 361 geleerdes ingesluit, met Ji Yun en Lu Xixiong as die hoofredakteurs. Hulle het in 1773 met die samestelling begin en dit in 1782 voltooi. Die redakteurs het meer as 10 000 manuskripte uit die keiserlike versamelings en ander biblioteke bymekaargemaak en aangeteken, sowat 3 000 werke vernietig wat as anti-Mantsjoe beskou is en 3 461 werke gekies vir insluiting in die Siku Quanshu. Die werk is in 36 381 volumes gebind en het meer as 79 000 hoofstukke. Dit beslaan sowat 2,3 miljoen bladsye en het sowat 800 miljoen Chinese karakters. Skribas het elke woord met die hand gekopieer.


Bergambacht is 'n dorp en voormalige munisipaliteit in die Nederlandse provinsie Zuid-Holland. Die voormalige munisipaliteit tel 10 016 inwoners (1 Mei 2014) en behoort sedert 2015 tot die munisipale gebied van Krimpenerwaard. Wim Kok (1938-2018), vakbondleier en politikus (Eerste Minister van 1994 tot 2002) Wikimedia Commons het meer media in die kategorie Bergambacht. (nl) Amptelike webwerf Geargiveer 28 September 2017 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Die FIFA-Klubwêreldbeker-sokkertoernooi is 'n kompetisie in die sport van klubsokker. Die Fédération Internationale de Football Association (FIFA) organiseer die Wêreldbeker-toernooi elke jaar. Die toernooi ken die wêreldtitel amptelik toe. Dit word gewoonlik betwis tussen die kampioene van elke kontinent en die kampioen van die gasheerland. Interkontinentale Beker Sokkerklubwêreldkampioene "FIFA Club World Championship TOYOTA Cup 2005" (PDF). FIFA Report 2005. Zurich: Fédération Internationale de Football Association: 5,19. Desember 2005. Geargiveer vanaf die oorspronklike (PDF) op 8 Augustus 2017. Besoek op 19 Februarie 2018. "FIFA Club World Cup 2017" (PDF). FIFA Report 2017. Zurich: Fédération Internationale de Football Association: 15,40,41,42. Desember 2017. Geargiveer vanaf die oorspronklike (PDF) op 30 Desember 2017. Besoek op 19 Februarie 2018. "FIFA Club World Cup 2017" (PDF). FIFA Regulation CWC 2017 page 37. Zurich: Fédération Internationale de Football Association. Desember 2017. Geargiveer vanaf die oorspronklike (PDF) op 15 Desember 2017. Besoek op 19 Februarie 2018.


Seychellekreools (kreol of seselwa) is 'n Frans-gebaseerde Kreools wat deur sowat 80 200 mense op die eilandnasie Seychelle gepraat word. Dit vorm saam met Engels en Frans die amptelike tale van die Seychelle-eilande. Die teks van die Seychelle-eilande se volkslied, Koste Seselwa, is in Seychellekreools. Seychellekreools is nou verwant aan die kreooltale van Mauritius (Morisyen) en Réunion (Réunionnais), maar net Seychellekreools geniet ampstaalstatus. Seychellekreools word deur 80 200 mense gepraat, sowat 95% van die Seychelle se bevolking. "Ethnologue: Languages of the World, Seventeenth edition, Seychelles Creole French" (in Engels). Ethnologue. Geargiveer vanaf die oorspronklike op 9 Desember 2019. Besoek op 19 Februarie 2018.


Seretse Khama Ian Khama (Ian a Serêtsê; 27 Februarie 1953 –) is 'n Tswana-politikus wat tussen 2008 en 2018 as President van Botswana gedien het. Nadat hy as bevelvoerder van die Botswana Verdedigingsmag gedien het, het hy tot die politiek toegetree, vanaf 1998 tot 2008 as Adjunkpresident van Botswana gedien en aansluitend op 1 April 2008 Festus Mogae as President opgevolg. Hy het 'n volle termyn in die 2009-verkiesing gewen en is in Oktober 2014 herverkies. Na tien jaar in amp het Ian Khama op 1 April 2018 self bedank en is deur adjunkpresident Mokgweetsi Masisi opgevolg. In Oktober 2019 is Masisi as Botswana se president herkies, nadat die Botswana Democratic Party sy grootste bedreiging van eenheid in meer as vyf dekades beleef het, aangesien Masisi se voorganger, Ian Khama, by die opposisie aangesluit en Masisi van outoritarisme beskuldig het. Khama is voorheen tydens Masisi se eerste toespraak aan die nasie skerp aangeval. Ian Khama is die eersgebore seun en tweede kind van Sir Seretse Khama (1 Julie 1921 – 13 Julie 1980), wat die land se voorste onafhanklikheidsleier en President vanaf 1966 tot 1980 was, en Lady Khama.


Hierdie artikel handel oor die oorsprongsverhaal van die Israeliete. Vir die tweede boek van die Tora en die Ou Testament, sien Eksodus (Bybel). In die verhaal van die eksodus, oftewel die uittog van die Israeliete uit Egipte, word die neerslag gevind van 'n geskiedkundige gebeurtenis wat waarskynlik in die eerste helfte van die 13de eeu v.C. plaasgevind het. Die verhaal vertel van God se opdrag aan Moses om die Israeliete, wat in slawerny in Egipte verkeer het, te bevry. Hoewel die Egiptiese koning (die Farao) aanvanklik daarteen gekant was om die Israeliete te laat gaan, het hy uiteindelik ingestem nadat tien plae Egipte getref het. Nadat die Joodse volk Egipte verlaat het, het hulle die woestyn binnegetrek, waar hulle op die berg Sinai die Tien Gebooie (of die Mosaïese Wet) van God ontvang het. Die uittog is een van die kerngebeure in die Joodse tradisie en geskiedenis, en word deur hulle op die Pesach (Joodse paasfees) gevier.


Frioelië (Italiaans: Friuli, Friulaans: Friûl, Duits: Friaul) is 'n gebied in die noordooste van die huidige Italië wat tot die administratiewe streek Friuli-Venezia Giulia behoort. In hierdie gebied word 'n eie Romaanse taal gepraat wat Friulaans (Furlan) genoem word. Die gebied was in die vroeë Middeleeue 'n Langobardiese hertogdom wat later in 776 'n Frankiese markgraafskap geword het. Chadaloh I (Alaholfinger) Hierdie artikel is ’n saadjie. Voel vry om Wikipedia te help deur dit uit te brei.


KwaNonjinjikazi is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika. KwaNonjinjikazi is histories die tradisionele nedersetting van lede van die Nonjinjikazi-stam, 'n onderafdeling van die Zoeloevolk. "Hoofplek KwaNonjinjikazi". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Magugu is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika. "Hoofplek Magugu". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Die Laingdam lê in die Buffelsrivier by Oos-Londen by die kruispunt 32° 57' suid en 27° 29½' oos en verskaf drink- en besproeiingswater. Die damwal is 283 m lank en staan 45 m hoog bo die rivierbedding. Die dam het ‘n oppervlakte van 204 ha as dit vol is en het ‘n opvanggebied van 913 km². Sy aanvanklike kapasiteit was 20 miljoen m³. In 1938 is die dam gebou en in 1951 ingrypend opgeknap. Lys van grootste damme in Suid-Afrika du Plessis, Andries: Die Bewaring van ons Erfenis. Kaapstad: Human & Rousseau, 1974. Hierdie artikel is ’n saadjie. Voel vry om Wikipedia te help deur dit uit te brei.


Gerrit Jacobus van Niekerk (ca. 1840—1896) was 'n Boerevrybuiter en enigste president van die Republiek van Stellaland. Hy is omstreeks 1840 naby Fauresmith gebore. Hy vestig hom op die plaas, Kromellenboog, naby die huidige Christiana wat nou die sentrum van 'n besproeiingsskema is. Tydens die die stamoorloë tussen Mankoroane en Massouw aan die Wes-Transvaal grens, het hy 'n geselskap vrywilligers byeengebring om laasgenoemde te ondersteun. Uit dankbaarheid het Massouw hom 'n stuk grond present gegee waarop hy in 1883 die miniatuur-republiek van Stellaland (q.v.) gestig het. Later het hy hoof van die Polisie in Pretoria geword en is in 1896 oorlede. Rosenthal, Eric (red.). Ensiklopedie van Suidelike Afrika. Londen en New York: Frederick Warne & Kie Bpk. Hierdie artikel is ’n saadjie. Voel vry om Wikipedia te help deur dit uit te brei.


Anton Zilzer Anton (Antal) Zilzer (1860 in Boedapest - 16 November 1921) was 'n Hongaarse skilder van Joodse afkoms. Hy was 'n leerling van Rauscher, Gregusz, en Szekely by die nasionale model skool van ontwerp, en het later studeer by die Munich Akademie onder Raupp, Hackl, Seitz, en Herterich, en voltooi toe sy opleiding in Berlyn, Parys en Londen. Hy gewy homself veral aan portrette, en ontvang die Munich goue medalje in 1887. Sy skilderye sluit in: Alone in the Woods Ludwig II on His Funeral Bier Forest Idyls Sunset on the Lake of Constance Zilzer Antal (Pest, 1860 - Budapest, 1921). URL besoek op 2006-06-04.[dooie skakel] "Zilzer Antal" (in Hongaars). Geargiveer vanaf die oorspronklike op 30 September 2007. Besoek op 4 Junie 2006.  Hierdie artikel sluit teks uit 'n publikasie wat nou in die publieke domein is in:  "[1]". Jewish Encyclopedia. (1901–1906). New York: Funk & Wagnalls Company.


Maria Antoinette (Mies) Bouwman (31 Desember 1929 in Amsterdam – 26 Februarie 2018 in Elst (Utrecht)) was 'n bekende Nederlandse televisie-aanbieder. Bouwman was die eerste televisie-omroeper van die KRO, en het baie televisieprogramme soos In die Hoofrol, Open die Dorp, Mies en Skene en Eén van die Agt aangebied. Wikimedia Commons het meer media in die kategorie Mies Bouwman. Mies Bouwman in die Internet-rolprentdatabasis Hierdie artikel is ’n saadjie. Voel vry om Wikipedia te help deur dit uit te brei.


Kaap Enniberg Kaap Enniberg is 'n krans op die eiland Viðoy. Dit is 754 m hoog en dus een van die hoogste kranse in die wêreld. Enniberg is die noordelikste punt van die Faroëreilande. Van die land se kant af mag net ervare bergklimmers met 'n opgeleide plaaslike gids probeer om die krans uit te klim. As 'n gewone stapper kan 'n mens net 'n sekere hoogte aan die roete maklik bereik, maar soos in die res van die Faroëreilande kan mis skielik inrol en 'n lang tyd daar bly. Aan die suidelike voet van die nabygeleë berg, Villingadalsfjall van 844 m, lê die dorp Viðareiði. In die somer is daar met mooiweer bootreise na Kaap Enniberg. Mense kom nie net om die krans se indrukwekkende grootte te sien nie, maar ook vir die bekende voëlkolonie. Die kolonie is die belangrikste een in die argipel. "To the Raw Cliffs" (in Engels). visitfaroeislands.com. Geargiveer vanaf die oorspronklike op 17 November 2015. Besoek op 13 November 2015.


Sandoy (Deens: Sandø, Afrikaans: Sandeiland) is die eerste van die vyf suidelike eilande wat die Faroe-ketting opmaak, die vyfde grootste van al die Faroëreilande, 'n outonome streek van die Koninkryk van Denemarke. Dit verwys ook na die streek wat hierdie eiland saam met Skúvoy en Stóra Dímun insluit. Vanaf 2001 is die grootste bevolkingsentrum op die eiland die dorp Sandur met 'n bevolking van 599. Ander nedersettings sluit in Skarvanes, Skopun, Skálavík, Húsavík en Dalur. Sandoy kry sy naam van die groot strand by Sandur, en die algemene sanderige grond van die eiland. Dit is die enigste eiland met duine. Daar is eilande met soortgelyke name, soos Sanday in die Orkney-eilande, Sanday in die Binne-Hebride en Sandøy in Noorweë. 'n Voorstel is goedgekeur deur die Faroëse parlement om 'n tonnel te bou om Sandoy met die meer digbevolkte Streymoy aan die noorde te verbind. Konstruksie sal na verwagting na 2021 voltooi word. Die grootste aartappelplaas in die land is geleë op hierdie eiland. Op 19 Augustus 2015 is die landbou-unie "Veltan" gestig vir mense met 'n belangstelling in tuinmaak en boerdery.


Die Breëstreepplatwurm (Pseudoceros paralaticlavus) is 'n seedier en platwurm wat leef in rots- en koraalriwwe in water wat tot 30 m diep is. Die seedier kom voor in die Indiese- en Stille Oseane; ook aan die kus van Oos-Afrika suidwaarts tot by KwaZulu-Natal. Hierdie platwurm het 'n plat, bykans swart, langwerpige lyf met witgrys breë streep wat deur die middel gaan. Die rand van die lyf is gryswit met geel strepe aan die binnekant. Daar is swart skyntentakels aan die voorkant met geel punte. The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3


Die swartkeeldwerggaai (Cyanolyca pumilo) is ’n voëlspesie van die familie Corvidae en kom voor in Chiapas, Guatemala en Honduras. Sy natuurlike habitat is vogtige subtropiese of tropiese newelwoude. "Cyanolyca pumilo". IUCN Rooilys van Bedreigde Spesies. Weergawe 2013.2. Internasionale Unie vir die Bewaring van die Natuur. 2012. Besoek op 26 November 2013.AS1-onderhoud: ref=harv (link) Hierdie artikel is vertaal uit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Die pinjongaai (Gymnorhinus cyanocephalus), histories onder meer bekend as die "bloukraai", is ’n gaai waarvan die grootte wissel tussen dié van die Noord-Amerikaanse blougaai en die Eurasiese gaai. Dit is die enigste lid van die genus Gymnorhinus. Die alhehele afmetings stem baie ooreen met dié van die grysneutkraker en dit kan as samelopende evolusie beskou word, aangesien albei voëls dieselfde ekologiese nisse vul. Die pinjongaai is ’n blougrys voël met ’n donkerder kop en wit keel. Die snawel en pote is swart. Die spesie kom voor in die weste van Noord-Amerika, van Sentraal-Oregon tot Noord-Baja California, en oos so ver as Wes-Oklahoma. Dit hou by voorheuwels waar die pinjondennebome Pinus edulis en Pinus monophylla groei. Hulle is baie sosiaal en vorm dikwels groot swerms met 250 of meer voëls. Dit lyk of verskeie voëls altyd wag staan vir die swerm en uitkyk vir roofvoëls terwyl die res kos soek. Die saad van die pinjonden is hul stapelvoedsel, maar hulle vul hul dieet aan met vrugte en bessies. Verskillende soorte insekte word ook met die pote gevang en gevreet.


Tshehlwaneng is 'n landelike nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika. "Hoofplek Tshehlwaneng". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Nebo is 'n landelike nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika. "Hoofplek Nebo". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Keteltromme (of timpani) is musiekinstrumente in die perkussie-familie. Dit is 'n tipe trom, wat bestaan uit 'n membraan genoem 'n kop, uitgestrek oor 'n groot bak tradisioneel van koper vervaardig. Die meeste moderne timpani is pedaaltimpani en kan vinnig en akkuraat ingestel word vir spesifieke note deur vaardige spelers deur die gebruik van 'n beweeglike voetpedaal. Hulle word bespeel deur die kop te slaan met 'n gespesialiseerde tromstok, genoem 'n timpanistok of timpanihamer. Timpani het ontwikkel uit die militêre tromme en klassieke orkeste in die laaste derde van die 18de eeu. Vandag word dit gebruik in baie verskillende tipes ensembles, insluitend konsertorkeste, marsjeerorkeste, en selfs in sommige rock-orkeste.


Havard is 'n landelike nedersetting in die Ga-Segonyana Plaaslike Munisipaliteit naby Kuruman in die Noord-Kaap, Suid-Afrika. "Hoofplek Havard". Sensus 2011. Hierdie Noord-Kaap-verwante artikel is slegs 'n saadjie. U kan ons wikipedia help deur dit uit te brei.


Senator Esaias Reinier Grobler (* 1861 - † 1937) was 'n Boereleier en administrateur van die Oranje-Vrystaatprovinsie. Hy word lid van die Republiek van Oranje-Vrystaat se Volksraad van 1886 tot aan die einde van die republiek se bestaan. Tydens die die Tweede Wêreldoorlog was hy in bevel van die troepe aan die Kaapse grens en het teen generaal Gatacre in die Slag van Stormberg geveg. Hy was geïnteresseerd in boerdery. Van 1907 tot 1910 was hy die President van die Wetgewende Raad van die Oranje-Vrystaat onder die kroonkoloniebewind. Na Uniewording word hy Senator. Van 1924 tot 1929 was hy die Administrateur van die Oranje-Vrystaat. Hy is in 1937 oorlede. Rosenthal, Eric (red.). Ensiklopedie van Suidelike Afrika. Londen en New York: Frederick Warne & Kie Bpk.


Fluoor-18 (chemiese notasie: 188F) is 'n sintetiese radioaktiewe isotoop van fluoor. Die isotoop het 'n halfleeftyd of 109 minute en sy verval stel 'n positron vry wat skielik saam met 'n elektron annihileer en twee γ-fotone van 511 MeV in teenoorgestelde rigtings vrystel. Die isotoop word byvoorbeeld in 'n gefluorineerde suikermolekuul (fluorodeosksiglukose FDG) ingebou wat aan pasiënte gegee word. Die vrygestelde γ-fotone word in spesiale kameras waargeneem. Hierdie afbeeldingstegniek word positronemissietomografie genoem en dikwels in die onkologie aangewend. Fluorine-18 and medical imaging: Radiopharmaceuticals for positron emission tomography Didier Le Bars Journal of fluorine chemistry 127(11) 2006 bls. 1488-1493 Hierdie chemie-verwante artikel is 'n saadjie. U kan die wikipedia help deur dit uit te brei.


Mamoratwe is 'n landelike nedersetting in die Ga-Segonyana Plaaslike Munisipaliteit naby Kuruman in die Noord-Kaap, Suid-Afrika. "Hoofplek Mamoratwe". Sensus 2011. Hierdie Noord-Kaap-verwante artikel is slegs 'n saadjie. U kan ons wikipedia help deur dit uit te brei.


Die Van Heerden-gedenknaald by Vanwyksdorp in die Klein Karoo herdenk kapt. B.M. van Heerden, die distrikskommandant van polisie op Oudtshoorn, wat daar in die uitvoering van sy pligte gesneuwel het. Piet Matthyse, ‘n 37-jarige man met ‘n lang misdaadgeskiedenis, van die Ladismith-omgewing was ‘n voortvlugtige voor die gereg. In sy omswerwinge vanaf Johannesburg terug na die vir hom bekende Klein Karoo het hy op ‘n plaas by Willowmore ‘n geweer en ammunisie gesteel en op 22 Desember 1946 op ‘n plaas in die George-distrik ‘n egpaar koelbloedig vermoor. Op Maandag 30 Desember 1946 het ‘n soekgeselskap vir Matthyse teengekom. In die vuurgeveg het Van Heerden omgekom en is twee konstabels gewond. Matthyse het ook gewond geraak en boonop het sy geweer geweier. Hy is in Oktober 1947 in die rondgaande hof in Oudtshoorn ter dood veroordeel. Hierdie gedenkteken lê afgeleë, naamlik aan die oostekant van die R327-pad en enkele kilometers suid van Vanwyksdorp. (Die R327 verbind die N2 by PetroSA wes van Mosselbaai en die R62 wes van Ladismith via die Du Plessispas, Herbertsdale, die Gouritsrivier, die Cloetespas en Van Wyksdorp.)


SweepSouth is 'n Suid-Afrikaanse startup-aanlynplatform wat kliënte in staat stel om domestiese skoonmaakdienste aanlyn te bestel. SweepSouth verbind skoonmakers met kliënte wat in dieselfde geografiese area is. SweepSouth is in Junie 2014 deur die egpaar Aisha Pandor en Alen Ribic gestig en word deur hulle bedryf. 70% van skoonmakers wat op SweepSouth se platform geregistreer is, is werkloos. Skoonmakers verdien op SweepSouth 70%-80% van die totale fooi wat aan verbruikers gefaktureer word en verdien meer as twee maal die nasionale minimumloon. Nes Uber taxibestuurders en kliënte in staat stel om mekaar na afloop van 'n rit te gradeer, stel SweepSouth skoonmakers en kliënte in staat om terugvoer oor mekaar te gee. SweepSouth word finansieel deur die waagkapitaalvoorsieners EdgeGrowth en Newton Partners gesteun. Die Suid-Afrikaanse DJ Black Coffee is ook 'n belegger. Beide eienaars Aisha Pandor en Alen Ribi is alumni van die 500 Startups-versneller in San Francisco. SweepSouth is die eerste Suid-Afrikaanse startup om aan hierdie program deel te neem. "Entrepreneur: SweepSouth cofounder Aisha Pandor". Besoek op 18 Junie 2018.


Hyalascus giganteus is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel. Die spons behoort tot die genus Hyalascus en tot die familie Rossellidae. Die wetenskaplike naam van die spesie is die eerste keer geldig gepubliseer in 1898 deur Ijima. Van Soest, R. (2011). Hyalascus giganteus. In: Van Soest, R.W.M, Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=172085. Hierdie artikel is ’n saadjie. Voel vry om Wikipedia te help deur dit uit te brei.


Hope Helene Malgas is 'n lid van die Nasionale Vergadering van Suid-Afrika vir die African National Congress.


Priscilla Tozama Mantashe (23 Oktober 1960 – 31 Januarie 2021) was 'n lid van die Nasionale Vergadering van Suid-Afrika vir die African National Congress. Sy was die suster van Gwede Mantashe, ANC-swaargewig en die Minister van Mineraalbronne en Energie.


Lindiwe Maseko is 'n lid van die Nasionale Vergadering van Suid-Afrika vir die African National Congress.


Hoofmanskap 'n Hoofmanskap is 'n vorm van hiërargiese politieke organisasie in nie-industriële samelewings gewoonlik gebaseer op verwantskap, en waar formele leierskap monopoliseer word deur die wettige senior lede van geselekteerde gesinne of "huise". Hierdie elite vorm 'n politieke-ideologiese aristokrasie met betrekking tot die algemene groep. Berezkin, Yu. E. 1995. "Alternative Models of Middle Range Society" and " 'Individualistic' Asia vs. 'Collectivistic' America?", in Alternative Pathways to Early State, Ed. N. N. Kradin & V. A. Lynsha. Vladivostok: Dal'nauka: 75–83. Carneiro, R. L. 1981. "The Chiefdom: Precursor of the State", The Transition to Statehood in the New World / Ed. by G. D. Jones and R. R. Kautz, pp. 37–79. Cambridge, UK – New York, NY: Cam-bridge University Press. Carneiro, R. L. 1991. "The Nature of the Chiefdom as Revealed by Evidence from the Cauca Valley of Colombia", Profiles in Cultural Evolution / Ed. by A.T. Rambo and K. Gillogly, pp.


Die houtluis of kelderluis is nie 'n insek nie maar 'n skaaldier (Crustacea). Dit het 14 liggaamsdele wat aan die houtluis die soepelheid skenk om op te kan krul in 'n balletjie soos 'n krimpvarkie, wanneer gevaar dreig. Daar is verskeie spesies van hierdie klein diertjies ter wêreld. Die houtluis Porcellionides approximatus is 'n endemiese dierspesie, wat uitsluitlik op die Krim voorkom. Krim Geleedpotiges Skaaldiere KENNIS, 1980, vol 5, bl. 842-843, ISBN 0 7981 0827 4 Inligting oor houtluise Geargiveer 24 Desember 2017 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Cathrine Matsimbi is 'n Suid-Afrikaanse politikus en sedert 21 Mei 2014 lid van die Nasionale Vergadering van Suid-Afrika vir die African National Congress. Cathrine Matsimbi Geargiveer 14 Julie 2019 op Wayback Machine op People's Assembly


Maapi Molebatsi is 'n lid van die Nasionale Vergadering van Suid-Afrika vir die African National Congress.


Jackson Mthembu (5 Junie 1958 – 21 Januarie 2021) was 'n lid van die Nasionale Vergadering van Suid-Afrika vir die African National Congress. Hy het die pos van Minister in die Presidensie van Suid-Afrika bekleë tydens sy afsterwe aan covid-19. Voorheen was hy die hoofsweep en die nasionale woordvoerder van die ANC. Hy was van 1997–1999 die LUK vir Vervoer in Mpumalanga. Mthembu is op 5 Junie 1958 in Witbank gebore. Sy moeder was Nantoni Mthembu. Mthembu was met Thembi Mthembu getroud en het ses kinders gehad. Een van sy kinders, die 25-jaarige Nokhwezi Mthembu, het selfmoord gepleeg op 20 Maart 2019 by hulle huis in Kaapstad. In 2014, is Mthembu in die wang geskiet terwyl hy 'n ABSA-kitsbank in Mandelastraat in die Witbank-middestad gebruik het. Die gewapende man en sy medepligtiges is hierna na Mthembu se motor toe, waar vier van sy vriende van hulle geld en selfone beroof is. Mthembu sterf as 'n gevolg van komplikasies van die Koronavirussiekte-2019 op 21 Januarie 2021. "Jackson Mthembu". South African Government. Besoek op 21 Januarie 2021. "Mabuza speaks land expropriation at Gogo Nantoni's funeral".


Argeoseismologie is 'n interdissiplinêre wetenskap wat die aardbewings van die verlede bestudeer deur vergelyking met argeologiese gegewes. Dit word as onderverdeling van die geologiese dissipline paleoseismologie beskou, maar dit kan ook as dié onderverdeling van die argeologie gesien word wat die invloed van seismiese gebeurtenisse op die geskiedenis van die mens as onderwerp het. Die boek Archeoseismology van Stiros en Jones uit 1996 kan as die begin van hierdie wetenskap beskou word. Sedert hierdie tyd het die aantal publikasies op hierdie vakgebied skielik gegroei. Soms is daar ook vergelykings met geskiedkundige bronne moontlik. Die groot aardbewing van 365 n.C. op Kreta is 'n goeie voorbeeld hiervan. Minoan Earthquakes: Breaking the Myth through Interdisciplinarity, Simon Jusseret, Manuel Sintubin, Leuven University Press, 2017 ISBN 9462701059, ISBN 9789462701052 Hierdie artikel is ’n saadjie. Voel vry om Wikipedia te help deur dit uit te brei.


Nozabelo Ruth Bhengu is 'n lid van die Nasionale Vergadering van Suid-Afrika vir die ANC. "Nozabelo Ruth Bhengu". People's Assembly. Besoek op 24 Junie 2018.


Die Grondwet van die Verenigde State (Engels: United States Constitution) is die hoogste wet van die Verenigde State van Amerika. Dié grondwet is op 17 September 1787 aangeneem, op 21 Junie 1788 bekragtig en het op 4 Maart 1789 in werking getree. (en) Maier, Pauline (2010). Ratification: The People Debate the Constitution, 1787–1788. New York: Simon & Schuster. ISBN 978-0-684-86854-7. Bladsy 35. Wikimedia Commons het meer media in die kategorie Grondwet van die Verenigde State. (en) Ontleding en interpretasie van die Grondwet van die Verenigde State (en) Grondwet van die Verenigde State (en) Amerika se stigtingsdokumente (en) Grondwet van die Verenigde State (en) "Constitution of the United States of America". Encyclopædia Britannica. 9 Maart 2018. Besoek op 20 Maart 2018. Hierdie artikel is ’n saadjie. Voel vry om Wikipedia te help deur dit uit te brei.


Suid-Atlantiese Wedvaart Die Suid-Atlantiese Wedvaart (voorheen die Kaap-na-Rio) is 'n seiljagwedvaart van Kaapstad na verskeie bestemmings in Suid-Amerika. Dit is gewoonlik na Rio de Janeiro, Brasilië, maar Punta del Este, Uruguay, en Salvador, Brasilië, is al gekies. Na aanleiding van die sukses van Bruce Dalling en die seiljag Voortrekker in 1968 se Transatlantiese Enkelwedvaart, het admiraal Hugo Biermann, destydse voorsitter van die Springbok-oseaanwedvaarttrust, voorgestel dat Suid-Afrika sy eie oseaanwedvaart aanbied. Die Suid-Afrikaanse Oseaanwedvaarttrust het die Clube do Rio de Janeiro gekies, wat bereid was om saam te werk in die organisering van die wedvaart, en die wedvaart sou bekend staan as die Kaap-na-Rio. Die eerste ren is vir 1971 gereël, en die organiseerders het hoogstens 15 inskrywings verwag. Die wedvaart het egter baie belangstelling gelok en 58 seiljagte het ingeskryf. Ocean Spirit het die wedvaart op 8 Februarie gewen met 23 dae en 42 minute. Die Albatros II het, onder beheer van John Goodwin, op voorgee gewen. Die 11de wedvaart is in 2006 na Salvador gehou en die 2009-wedvaart na Bahia.


Elsie Mmathulare Coleman is 'n lid van die Nasionale Vergadering van Suid-Afrika vir die African National Congress. "Elsie Mmathulare Coleman". People's Assembly. Besoek op 24 Junie 2018.


Dorries Eunice Dlakude is 'n lid van die Nasionale Vergadering van Suid-Afrika vir die African National Congress. "Dorries Eunice Dlakude". People's Assembly. Geargiveer vanaf die oorspronklike op 29 Junie 2018. Besoek op 24 Junie 2018.


Zukisa Cheryl Faku is 'n lid van die Nasionale Vergadering van Suid-Afrika en voormalige lid van die Nasionale Raad van Provinsies vir die African National Congress. "Zukisa Cheryl Faku". People's Assembly. Besoek op 24 Junie 2018.


John Jeffery (gebore 31 Oktober 1963) is 'n lid van die Nasionale Vergadering van Suid-Afrika vir die African National Congress en dien tans as adjunkminister van Justisie. Hy het 'n LLB-graad aan die Universiteit van Natal behaal. "John Jeffery". People's Assembly. Besoek op 24 Junie 2018.


Sycettidae is 'n familie van sponsdiere uit die klas van die Calcarea (kalksponse). Sycetta (Haeckel, 1872) Sycon (Risso, 1827)


Uteopsis is 'n genus van sponsdiere uit die klas van die Calcarea (kalksponse). Uteopsis argentea (Poléjaeff, 1883)


Amphiute lepadiformis is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat. Die spons behoort tot die genus Amphiute en tot die familie Grantiidae. Die wetenskaplike naam van die spesie is die eerste keer geldig gepubliseer in 1967 deur Borojevic. Van Soest, R. (2011). Amphiute lepadiformis Borojevic, 1967. In: Van Soest, R.W.M, Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=164227. Hierdie artikel is ’n saadjie. Voel vry om Wikipedia te help deur dit uit te brei.


Amphoriscus salfii is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat. Die spons behoort tot die genus Amphoriscus en tot die familie Amphoriscidae. Die wetenskaplike naam van die spesie is die eerste keer geldig gepubliseer in 1951 deur Sarà. Van Soest, R. (2011). Amphoriscus salfii Sarà, 1951. In: Van Soest, R.W.M, Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=164208. Hierdie artikel is ’n saadjie. Voel vry om Wikipedia te help deur dit uit te brei.


Shahid Esau is 'n voormalige lid van die Nasionale Vergadering van Suid-Afrika vir die DA. Hy was van 20 Junie 2014 tot 7 Mei 2019 'n lid van die portefeuljekommitee vir Verdediging en Militerê Veterane. Profiel by People's Assembly biography Hierdie artikel is ’n saadjie. Voel vry om Wikipedia te help deur dit uit te brei.


Luwellyn Tyrone Landers is 'n lid van die Nasionale Vergadering van Suid-Afrika vir die African National Congress. "Luwellyn Tyrone Landers". People's Assembly. Besoek op 24 Junie 2018.


Wilmot James is 'n lid van die Nasionale Vergadering van Suid-Afrika vir die DA. Hierdie artikel is ’n saadjie. Voel vry om Wikipedia te help deur dit uit te brei.


Gordon Mackay is 'n lid van die Nasionale Vergadering van Suid-Afrika vir die DA. Hierdie artikel is ’n saadjie. Voel vry om Wikipedia te help deur dit uit te brei.


Bridget Masango (gebore 23 Februarie 1962, KwaMbonambi, tans KwaZulu-Natal) is 'n lid van die Nasionale Vergadering van Suid-Afrika vir die Demokratiese Alliansie. Hierdie artikel is ’n saadjie. Voel vry om Wikipedia te help deur dit uit te brei.


Clathrina primordialis is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat. Die spons behoort tot die genus Clathrina en tot die familie Clathrinidae. Die wetenskaplike naam van die spesie is die eerste keer geldig gepubliseer in 1872 deur Haeckel. Van Soest, R. (2011). Clathrina primordialis (Haeckel, 1872). In: Van Soest, R.W.M, Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=150268. Hierdie artikel is ’n saadjie. Voel vry om Wikipedia te help deur dit uit te brei.


Wilhelm Heinrich Walter Baade (24 Maart 1893 – 25 Junie 1960) was ’n Duitse sterrekundige wat van 1931 tot 1959 in die VSA gewerk het. In 1920 het Baade 944 Hidalgo ontdek; dit was die eerste van ’n klas kleinplanete wat nou sentoure genoem word en die wentelbaan van groot planete kruis. Tydens die Tweede Wêreldoorlog het hy die verdonkeringstoestande (wat ligbesoedeling verminder) gebruik om vir die eerste keer sterre in die Andromeda-sterrestelsel te onderskei. Vanweë dié waarnemings het hy afsonderlike "populasies" vir sterre bepaal (populasie I en II). Dit het hom ook gelei tot die ontdekking dat daar twee soorte Cepheïed- veranderlike sterre was. Daarmee het hy die grootte van die heelal bereken en die vorige raming van 1929 verdubbel. Saam met Fritz Zwicky het hy supernovas geïdentifiseer as ’n nuwe kategorie ruimteverskynsels. Hy en Zwicky het ook die bestaan van neutronsterre voorspel en dat supernovas neutronsterre kan skep. Verder het hy 10 asteroïdes ontdek. Baade W (1944) The resolution of Messier 32, NGC 205, and the central region of the Andromeda nebula. ApJ 100 137-146 Baade W (1956) The period-luminosity relation of the Cepheids.